
Bogvandring i ufo-junglen 


Af Kim Møller Hansen 

Bortførelser og hemmelige ufo¬ 
dokumenter er stadig hovedte¬ 
maerne i engelsksprogede ufo¬ 
bøger. 



Et nyt kvartalstidsskrift "The 
Communion Letter” udgivet af 
Whitley Strieber så dagens lys i 
1990. Indholdet får de små nakke¬ 
hår til at stritte. Og tegningerne af 
de små forsterlignende væsner 
med store skæve øjne har fede 
tider . Den ene bizarre bortførelses- 
beretning efter den anden fylder 
bladet. Og skal man tro på det (og 
det kan man simpelt hen ikke) 
bliver i tusindvis af uskyldige 
amerikanere hvert år bortført af 
fremmede væsner, undersøgt og 
afleveret igen uskadte eller pro¬ 
grammeret som rene zombier. Jeg 
spår bladet stor succes på den 
overspændte amerikanske ufo¬ 
scene. 

Et andet blad har også succes. Det 
brasilianske "Revista UFO”, som 
udgives af Centro para Pesquisa de 
Discos Voadores (CPDV) med A. J. 
Gevaerd som chefredaktør, udgives 
hver måned i et oplag på 20.000 
eksemplarer! Bladet er pænt pro¬ 
duceret i A4 format på 32 sider, og 
indholdet ser ud til at være rime¬ 
ligt. CPDV har over 3.000 rapport¬ 


optagere i Brasilien, hvor ufo¬ 
observationer og kontakttilfælde er 
hverdagskost. I perioden 1988-90 
har CPDV indsamlet mere end 
12.000 rapporter, deriblandt mere 
end 200 nærobservationer af 
tredje, fjerde og femte grad (?). 

De stærkt omdiskuterede MJ-12 
dokumenter lever og har det godt, 
selv om de fleste seriøse ufologer 
anser dem som falske. Timothy 
Goods Above Top Secret. The 
worldwide UFO Cover-Up” er 
udkommet i adskillige oplag og 
senest i en pocketudgave (591 
sider) på Grafton Books, London. 
Bogen kan trods sine fejl anbe¬ 
fales, ikke fordi den er fyldt med 
sandheder (for det er den slet 
ikke), men fordi den giver et godt 
overblik og har gengivelser af de 
mange dokumenter, som indgår i 
den nuværende ophedede diskus¬ 
sion. 

En af MJ-12 papirernes største 
støtter er levebrødsufologen Stan¬ 
ton Friedman. Det var ham, der 
fandt dokumenterne, og han har 
længe markedsført dem. Han er 
også ophavsmanden til dokumen¬ 
terne, siger skeptikerne. 

Polemikken omkring tre af hoved- 
dokumenterne, Hillenkoetter brief¬ 
ing-dokumentet, Trumans “Execu- 
tive Order” og CutIer/Twining 
memoet, førte til, at "The Fund for 
UFO Research” financierede en 
grundig efterforskning i sagen. Der 
blev bevilget 16.000$ til projektets 
leder - Stanton Friedman! Nu er 
"Final Report on Operation Majes- 
tic 12 "udkommet. Og som man 
kan forvente, er rapportens kon¬ 
klusion, at dokumenterne er ægte. 
Virkelig seriøs ufo-forskning! 

Observationerne og ufo-billederne 
ved Gulf Breeze er blevet kaldt de 
mest forbavsende observationer i 
USAs historie. Dette står der i 
hvert på omslaget til bogen "The 
Gulf Breeze Sightings” af Ed og 
Francis Walters (William Morrow 


& Co, New York). Bogen er på 348 
sider og meget flot med en masse 
farvefotos af de rumskibe, som 
ægteparret Walters har kom¬ 
munikeret med ved Floridas kyst. 

Amerikanske ufologer skændes om 
billedernes ægthed. En belgisk ufo¬ 
log har for længst ved trickoptagel¬ 
ser vist, hvor let det er at eftergøre 
Walters fotos. Desuden har man 
fomylig i et pulterkammer i det 
hus, hvor Walters boede under de 
mange observationer, fundet en 
lille model, som til forveksling lig¬ 
ner rumskibet på billederne. Nogle 
lokale drenge påstår endvidere, at 
de hjalp Walters med at lave de 
mange trickoptagelser. 

Disse kendsgerninger anfægter i- 
midlertid ikke de amerikanske ufo¬ 
loger, som simpelt hen VIL tro på 
ikke-jordiske besøg. De siger, at 
selv om W alters billeder skulle vise 
sig at være falske, så er de nok 
lavet af hans fjender, og hans 
observationer er i hvert fald ægte. 

Den hopper Robert D. Boyd ikke 
på. Han har fuldt sagens udvikling 
og givet en kritisk vurdering af den 
i bogen "The Gulf Breeze UFO 
Photographs: An Historical 
Record” (Mobile, Alabama, 113 
sider, USS 15.00). 

Robert D. Boyd er iøvrigt også 
ophavsmand til "International 
Who’s Who In Ufology”, som 
udkom første gang i 1988. Med 
dette opslagsværk på 260 sider 
kan man finde frem til kendte og 
mindre kendte ufologer i hele ver¬ 
den. For hver person er der opført 
adresse, udgivelser, særlige inter¬ 
esser og holdning til ufo-problema¬ 
tikken. Bogen kan købes ved hen¬ 
vendelse til forfatteren på adres¬ 
sen: P.O.Box 66404, Mobile, Ala¬ 
bama 36606, USA. 

Det amerikanske marked er sær¬ 
deles broget. Det kan man få be¬ 
kræftet ved at rekvirere et eksem¬ 
plar af "The Llewelling New 
Times!” (Llewellyn Publications, 

P.O. Box 64383-904, St. Paul, MN 
55164-0383, USA), som er en 
blanding af et tidskrift og et kata¬ 
log over alle mulige okkulte bøger. 

De 88 sider er spækket med stof 
om magi, helbredende krystaller, 
gør-det-selv-hekse-bøger, healing, 
astrologi, forudsigelser, Tarot-kort, 
numerology, spilleheld, hypnose, 
astral projektion, erotisk magi, 
New Age, pendulering og meget 
andet. 

Llewelling udgiver også en PSI- 
TECH serie, hvor ufo-fænomenet 
behandles. I bogen "The Goblin 
Universe” af Ted Holiday (264 
sider) behandles ufo-fænomenet i 
sammenhæng med søslanger, store 
mystiske kattedyr m.m. Bogen har 
et udsædvanligt langt forord (47 
sider) skrevet af Colin Wilson. En 
anden bog i denne serie er George 
C. Andrews’ "Extra-Terrestrials 
Among Us ”(308 sider, USS 9,95). 



Har man tid, råd og lyst til at 
dykke mere ned i mystikkens ver¬ 
den er der rig mulighed for det ved 
at deltage i det voksende antal 
kongresser verden over. Enhver 
ufo-forening med respekt for sig 
selv afholder ufo-kongresser. Pro¬ 
grammet på disse kongresser kan 
være særdeles broget. Den seneste 
kongres blev afholdt den 24.-25. 
november 1990 i Lima, Peru. Det 
var 'The First International Pana- 
merican Mystical Congress”. På 
programmet var lidt for enhver 
smag og lyster. I flæng kan 
nævnes emner som: “My Mystical 
Joumey to the Forbidden Lands of 
the Witches”, The Mysterious 
Worids of our Past Lives”, “Sha- 
manism, Witchcraft, Black & 


White Magic, and Ayawasca in 
Peru” og The Message of the 
Space Brothers”. 

I 1987 udgav Fortean Tomes stor¬ 
værket “UFOs 1947-87” med bi¬ 
drag fra en lang række ufologer 
verden over. Under udarbejdelsen 
af bogen var det også planen, at 
den skulle rumme et appendix med 
de vigtigste ufologiske begreber. 
Tiden og pladsen løb fra denne del 
af projektet, men nu er det endelig 
realiseret i form af bogen “UFO 
Lexicon. Wordbook of Terms 
Employed In UFO Research”, der 
er redigeret af Hilary Evans og 
John Spencer. 

Bogen er på 123 sider og er en 
fortegnelse over 282 af det mest 
anvendte ufologiske begreber og 
ord. Ideen er, at man som dansker 
kan skimme en fransk artikel og 
vha. kendskab til en del af ordene 
kan få en fornemmelse af me¬ 
ningen. Ligesom brug af leksikon¬ 
net kan forhindre upræcise over¬ 
sættelser. Leksikonnet kan med 
sine forskellige indgange bruges på 
mange måder. 

Bidragyderne til “UFO Lexicon” er: 

Vicente-Juan Ballester Olmos 
(Spanien), Joaquim Femandes 
(Portugal), Kim Møller Hansen 
(Danmark), Pieter Hendrickx (Hol¬ 
land), Anders Liljegren (Sverige), 
Claude Maugé, Thierry Pindivic & 
Jacques Scomaux (Frankrig), 
Gerald Mosbleck (Tyskland), Odd 
Gunnar Røed (Norge), Edoardo 
Russo (Italien), Bronislaw Rze- 
pecki (Polen) 

“UFO Lexicon” er udgivet af 
BUFORA, 16 Southway, Burgess 
Hili, Sussex, RH15 9ST, England. 

Norge har ikke tradition for mange 
udgivelser på ufo-fronten. Men vi 
har dog modtaget tre bøger i 1990. 
NIVFO (Postboks 2119, 7001 
Trondheim, Norge) har udgivet en 
ny udgave af Hessdalsrapporten, 
denne gang i en engelsk version på 
26 sider. Hessdalsrapporten er en 
sammenfatning af undersøgel¬ 
serne, som NIVFO har gjort i 
forbindelse med de lysfænomener, 
som er blevet set i Hessdalen siden 
1980. Rapporten er udarbejdet af 
Jan S. Krogh. 


Forlaget Ariadne (Postboks 45, 
5027 Bergen) har udgivet en artik¬ 
elsamling med titlen “Vitenskab og 
verdensbilder”. Det er ikke en ufo¬ 
bog, men adskillige artikler har 
relation til ufo-problematikken. 
Det er meget seriøse bidrag i et lidt 
tørt sprog. Bogen er på 279 sider 
og koster Nkr.135,00 + 17,00 i 
porto., 

I en verden med lidt for mange 
plattenslagere inden for det 
okkulte eller mystiske er det godt 
med lidt modgift. Cand. scient. Jon 
Sandvik behandler i bogen “Mo¬ 
derne overtro” fænomener og 
teorier, som går under fællesbeteg¬ 
nelsen New Age. Med naturviden¬ 
skabens kritiske øjne lægger han 
det okkulte og oversanselige under 
luppen og sætter det ind i en 
idehistorisk sammenhæng. “Mo¬ 
derne overtro” er udgivet af Cappe- 
len og på 196 sider. 

I UFO-Vision 1988 omtalte vi 
Time-Life Books nye serie “Mys- 
teries of the Unknown” på 20 bind. 
Nu har Lademann påbegyndt udgi¬ 
velsen af en dansk udgave af 
denne mammut-serie om det 
paranormale. I skrivende stund er 
følgende bind udkommet i "Mystik¬ 
kens verden": "Mystiske steder”, 
"Overnaturlige evner”, "Spøgelser 
og genfærd”, ”På rejse med sjælen” 
og "Gæster fra rummet”. Det er 
ikke naturvidenskabelige værker, 
men underholdning. Der er gjort 
rigtig meget ud af illustrationerne, 
så bøgerne virker indbydende. 

Det samme kan desværre ikke 
siges om serien “Verdens største” 
på forlaget Roth. I denne serie, 
som er af engelsk oprindelse, er der 
hidtil udkommet "Verdens største 
mysterier”, "Verdens største 
spioner”, og "Verdens værste mor¬ 
dere”. De tre bind er af vekslende 
kvalitet, både indholdsmæssigt, 
sprogligt og mht. billedmaterialet. 
Sidstnævnte ser for bind l’s ved¬ 
kommende ud til at være reprodu¬ 
ceret efter det engelske forlæg og 
ikke efter originalillustrationeme. 
Det bliver noget nusset noget at se 
på. Forsiderne på bøgerne må være 
enhver layoutmands rædsel. 

Den engelske udgave af serien har 
omkring 10 år på bagen. I den 

danske udgave har man ikke gjort 
noget for at opdatere og tilføje nye 
historier, og det er synd. 

Der udgives stadig rigtig mange 
bøger om ufoer og anden mystik. 
Så mange, at vi ikke kan nå at 
anmelde alle bøger her i UFO- 
VisiorT, ligesom vi kun får kends¬ 
kab til en brøkdel. Døgnets få 
timer tillod ikke, at vi i denne 
omgang fik læst og omtalt følgende 
bøger: 

Manfred Cassirer: Parapsychology 
And The UFO (London, 1988, 62 
sider, £3,75) 

Danny B. Gordon & Paul Del- 
linger: Don’t Look Up! (Empire 
Publishing, Inc., 1988, 208 sider, 
USS 13,00) 

John Ackerman: To Catch A Flying 
Star. A Scientific Theory of UFOs 
(Univelt, Inc., 1989, 144 sider, USS 
15,00) 

Dieter von Reeken: Ufologie. 
Theorien und Tatsachen iiber Flie- 
gende Untertassen (GEP, 1990, 56 
sider, DM 12,00) 

Bruce Maccabee: Der Unglaubliche 
Flug Der JAL-1628, Alaska 
17.11.1986 (GEP, 1989, 52 sider, 
DM 15,00) 

R. Henke (red.): Beitråge Zur UFO- 
forschung. Band 3. (GEP, 1989, 72 
sider, DM ?) 

Maarten Dillinger: Manifest eines 
Kosmischen NEW-AGE Bewusst- 
seins (R.G.Fischer, 1987, 195 sider, 
DM 18,00) 

Maarten Dillinger: Ausserirdische 
und die Friedenssehnsucht der 
Erdenmenschen (R.G. Fischer, 
1984, DM 29,80) 

Rudolf Schåfer: UFOs Und Ihr 
Zeuge Christus (R. G. Fischer, 
1988, 288 sider, DM 38,00) 

Commander X: Underground Alien 
Bases (Abelard, 1990,128 sider) 

Commander X: The Ultimate 
Deception (Abelard, 1990, 128 

sider) 

Brad Steiger: The Philadelphia 
Experiment & Other UFO Con- 
spiracies (Inner Light Publications, 
1990,160 sider) □ 


Fremtidsvisioner 


Blandt de mange udgivelser om ufoer kan man godt savne 
bøger med nye teorier, hypoteser, synsvinkler og visioner. 
Men hvad man savner her, kan findes i science fiction¬ 
bøgerne, som rummer fremtidsvisioner om vor nutid. 
Springet fra mange ufo-bøger til science fiction-bøger er 
ikke langt. Den væsentligste forskel er ofte, at de 
sidstnævnte bøger vedkender sig fiktionen, hvorimod en 
del ufo-bøger postulerer at indeholde de rene sandheder. 

En oversigt over dansk 
science fiction kan man få i 
en bibliografi skrevet af 
Klaus Johansen og Henry 
Madsen og udgivet af 
Science Fiction Kredsen 
(SFK). Bibliografien regis¬ 
trerer omkring 1.500 danske 
titler i perioden 1741-1989. 

Den seneste udgivelse fra 
SFK er bogen "Star Trek. 
Verdens populæreste SF- 
serie” skrevet af Nicolas 
Barbano. 

Star Trek er ifølge forfat¬ 
teren verdens mest populære science fiktion TV-serie - 
endda så meget, at der er mennesker, såkaldte Trekkies, 
der dyrker denne serie i fanklubber, tidsskrifter, bøger og 
ved kongresser. 

Nicolas Barbano beskriver i bogen, hvordan Star Trek¬ 
fænomenet opstod, og hvad det står for. Ved læsningen af 
den velskrevne bog mærker man, at forfatteren er på 
hjemmebane, både når ha nskriver om filmproduktion og 
om mytologi. 

Bogen er på 84 sider, illustreret og forsynet med fortegnel¬ 
ser over TV-serierne og biograffilmene, faglitteratur, video- 
grafi, manuskripter & photonovels, CD-discografi samt 
adresser. 

Nicolas Barbano: STAR TREK - Verdens popu/æreste 
sf-serie. SFK 1990, 84 sider, ill., kr. 50,00. (Bestilles hos: 
Antikvariat Hvad Skovsøen Gemte, Klostervej 12, 5000 
Odense C) □ 

Kim Mø/ier Hansen 


Dansk sænce fiction 
bibliografi 1791-1989 
afKfcajsJohansen& 

Henry Madsen _I 



SciTreFctionKfedtoi 




8 


UFO-VISION 1990-91 


1946-mysterium i ny udgave 


Af Ole Henningsen 

UFO’s A History: 1946: The Ghost 
Rockets af Loren E. Gross, Fre- 
mont, Californien, USA. Privat 
udgivet 1988, 92 sider, ill. 

Allerede i 1972 udgav ameri¬ 
kaneren Loren E. Gross sin første 
udgave af bogen “The Mystery of 
the Ghost Rockets”, hvori han sam¬ 
menstillede det da tilgængelige kil¬ 
demateriale omkring det skandina¬ 
viske spøgelsesraket-mysterium fra 
1946. Den foreliggende bog er en 
udvidet 3. udgave af den oprinde¬ 
lige bog, der samtidig har fået 
ændret navnet. 

I løbet af sommeren og efteråret 
1946 blev der i Skandinavien iagt¬ 
taget en lang række kimmelfæno- 
mener, hvis oprindelse der endnu 
ikke er blevet fremsat en endegyl¬ 
dig forklaring på trods stor inter¬ 
esse også fra militær side. 

Mange andre har interesseret sig 
for spøgelsesraketteme, som disse 
fænomener hurtigt blev døbt. 
Amerikaneren Loren E. Gross er 
en af de personer, der ikke alene 
har været interesseret, men som 
også har gjort noget aktivt ved 
sagen gennem indsamling af infor¬ 
mationer. 

I UFO-kredse er Gross gennem 
årene blevet kendt som en glim¬ 
rende "UFO-historiker”, idet han 
har udgivet adskillige bind med 
kronologiske koncentrater af obser¬ 
vationsberetninger, presseomtaler, 
bøger, m.v. fra visse vigtige perio¬ 
der i UFO’emes historie. 

Men hvorfor nu sende en tredie 
udgave af en sådan udgivelse på 
markedet? Forfatteren anfører 
selv, at det er fordi der trods det 
tidligere indsamlede omfattende 
kildemateriale, er dukket endnu 
mere frem, som fortjener en større 
udbredelse. 

Bogens seneste udgave medtager 
da også de amerikanske regerings¬ 
dokumenter, der af William L. 


Moore er fundet i diverse arkiver 
omhandlende spøgelsesraketteme 
fra 1946. Forfatteren husker hel¬ 
digvis at nævne “Projekt 1946”, 
som Clas Svahn og Anders Lilje- 
gren fra AFU, Arkivet for UFO- 
forskning, i Sverige gennem lang 
tid har haft gang i. Dette svenske 
undersøgelsesprojekt er det mest 
omfattende i verden i forbindelse 
med spøgelsesraketteme. 

Forfatterens samling af kildema¬ 
teriale om dette emne er formentlig 
den største uden for Sverige og 
danner grundlag for bogen, der er 
en udmærket og grundig gennem¬ 
gang af visse af de vigtigste oplys¬ 
ninger om spøgelsesraketteme. 

Selvom forfatteren mangler det 
vigtigste kendskab til lokale 
svenske forhold og detaljeret kilde¬ 
materiale fra det svenske forsvar, 
er bogen med sit noteapparat og 
dato- og navneindeks særdeles 
anvendelig for interesserede, der 
vil dykke ned under overfladen i 
problematikken omkring spøgelses¬ 
raketteme fra 1946. "1 


Serien “UFOs A History” består 
nu af følgende bind: 

UFOs A History: 

1896 

1946: The Gost Rockets 

1947 

1948 

1949: Jan uary-June 
1949: July-December 
1950: January-March 
1950: AprilJuly 
1950: A ugust-Deæmber 
1951 

1952: Jan uary-May 
1952: June July 20th 


1952: July 21stJuly 3lst 
1952: August 
1952: September- October 
1952: November-December 
1953: January-February 

Hver bog (bortset fra 1896) er på 
ca. 100 sider og udstyret med et 
godt index. Bøgerne kan bestilles 
hos Loren E. Gross, 690 Gable 
Drive, Fremont, CA 94538, USA. 
Hver bog koster USS 6.00. Dertil 
skal lægges 50 cent pr. bog i porto. 


Norsk arkivmateriale 
om Spøgelsesflyene 
og Spøgelsesraket¬ 
terne 

Ole Jonny Brænne har i novem¬ 
ber 1990 udgivet “Det Kongelige 
A/o/ske Utenriksdepartements Ar¬ 
kivmateriale Vedrørende ‘Spøkel- 
sesfly’ (1934-37) og Spøketses- 
naketteri(1946) , \ 

Udgivelsen (pris ukendt) består af 
et ringbind med over 200 kopier 
af arkivmateriale kopieret fra 
Utenriksdepartementets dossier 
52D22 - Ulovlig flyvning over 
Nord-Norge og dossier 38.1/10 - 
Div. hemmelige projektiler. 

Det drejer sig om kopier af kor¬ 
respondance, rapporter, avisud¬ 
klip o.lign. Brænne skriver i foror¬ 
det, at materialet ikke er så 
omfattende, som man skulle for¬ 
vente. Især materialet om Spø¬ 
gelsesraketterne er sparsomt. 
Brænne undersøger i øjeblikket, 
om der findes yderligere ma¬ 
teriale i Riksarkivet. 

Materialet kan bestilles hos Ole 
Jonny Brænne, Sølvreven 10, N- 
3033 Drammen, Norge. 

Kim Mø/ier Hansen 

Nærkontakt med de små! 



Af Ole Hennings en 

Nærkontakt med ufoer af Kim 
Møller Hansen, Gyldendal, 1990, 
55 sider, ill., kr. 72,-. ISBN 87- 
01-09912-4. 

"Jeg så en ufo”. Således lyder 
overskriften på første kapitel, og så 
er man ellers i gang med Kim 
Møller Hansens nyeste bog om 
UFO’er, tilrettelagt for 9-12 årige 
læsere. 

Denne gang er bogen ikke udgivet 
af Skandinavisk UFO Information, 
men af Gyldendal i forlagets bog¬ 
serie “Mysteriet om....”, der iøvrigt 
også redigeres af Kim Møller Han¬ 
sen, som til daglig er lærer og 
skolebibliotekar i Ringsted. I UFO- 
kredse kendes han endvidere som 
en særdeles aktiv redaktør af 
tidsskriftet UFO-Nyt. 

Naturligvis vil man altid nikke 
genkendende til de hændelser, der 
kan fortælles om i en bog omhand¬ 
lende UFO-fænomener. Men det er 
lykkedes at gøre bogen særdeles 
aktuel bl.a. med observationsberet¬ 
ninger, der først for nylig er set på 
dansk. 

Og Kim går lige på med fortæl¬ 
linger om nærobservationer med 
landinger, fysiske spor og UFO- 
nauter. Men på trods af de fantas¬ 
tiske historier, der præsenteres i 
bogen, er det lykkedes at afbalan¬ 
cere teksten for de unge læsere, der 
også får lejlighed til at stifte be- 


kendskab med forskellige mystiske 
beretninger, der viser sig at være 
ren svindel. 

Der er gjort meget ud af illustra¬ 
tionerne med mange nye tegninger, 
kort og fotos, som det dog desværre 
er lykkedes at vende op og ned på 
for et par stykkers vedkommende. 

Bogen kan varmt anbefales til 
unge læsere. Andre må gerne kigge 
med. 

Den afsluttes med en kort forteg¬ 
nelse over litteratur om mystik, 
magi og UFO'er for læsere, der 
måtte have fået vakt interessen for 
indhentning af yderligere viden. 
Dette er helt i tråd med Kim’s 
motto om, at han ikke tror på alt, 
men at alt bør undersøges! ~l 

Serien “Mysteriet om” består af 
følgende titler: 

Per Borgaard: DracuJa 

Kristian Kristiansen: Bermuda 
Trekanten 

Kristian Kristiansen: Noas ark 

Kim Møller Hansen: Den afskye¬ 
lige snemand 

Kim Møller Hansen: Nessie - Sø¬ 
slangen i Loch Ness 

Kim Møller Hansen: Nærkontakt 
med ufoer 

Flemming C hr. Nielsen: Heksen 

Flemming Chr. Nielsen: Kaspar 
Ha user 


Lars Thomas: Dinosaurerne 
Lars Thomas: Jack the Ripper 
Palle Vibe: Spøgelser og genfærd 
Klaus Aarsleff: Den store pyramide 
Klaus Aarsleff: Livet efter døden 
Klaus Aarsleff: Anden i glasset 
Flere titler er under forberedelse. 


Søgen efter intelligent 
liv 

The search for Extraterrestria/ In¬ 
telligence. Ed w a rd Ash po le. 
Blandford, London og Sterling, 
New York. Juni 1989. Farveillu- 
strationer. Bibliografi og index. 
208 sider. Pris: $ 24,95. 

Til forskel fra andre bøger om 
dette emne fremhæver Ashpole 
de sociale og biologiske faktorer, 
der påvirker evolutionen og intelli¬ 
gent livs adfærd både på vores 
egen planet og andre planeter. 
Ashpole er objektiv og fordomsfri 
med en tilbøjelighed til at omtale 
ufoer, som han behandler seriøst. 
Andre vigtige emner i bogen er, 
om der er grænser for intelligens 
og teknologi, og om kolonisering 
er en universal faktor hos intelli¬ 
gente civilisationer. En bog til 
eftertanke. “I 

George M. Eberhart 

Er ufoer også rumskibe? 


Af Per Borgaard 

UPO - myte eller kulturchok. Af 
Morten Grønbech. IGAP forlaget. 
264 sider. Pris: kr. 178,00. 

Er ufoer rumskibe? Gid de var! Det 
ville forenkle ufo-gå den enormt og 
samtidig åbne mulighed for de 
største kulturspring nogen sinde i 
menneskehedens historie ved kon¬ 
takt med en civilisation af ikke- 
jordiske intelligensvæsner, der uaf¬ 
hængigt af os var nået til en højere 
grad af teknisk udvikling end vi. 
Højere? Ja, i hvert fald teknisk, for 
de ville jo være i stand til at 
komme hertil fra andre stjernesy¬ 
stemer, mens vi kun har orket at 
sætte et par fodspor i støvet på 
Månen, der astronomisk set ligger 
i vores egen baggård. 

Men er ufoer rumskibe? Det er 
netop des Pudeis Kern, og når man 
skal være ærlig, er der ikke ret 
meget, der tyder på det. Der er 
mere jordnære forklaringer, som 
forekommer lige så sandsynlige. 
Det er desværre ikke lykkedes at 
finde bare et lillebitte stensikkert 
rumskib i den kæmpe-høstak, der 
er indsamlet siden 1947. Men Mor¬ 
ten Grønbech går ud fra rumskibs¬ 
hypotesen uden vaklen og uden at 
skele til de andre muligheder. Og 
dermed er bogen blevet en trosbe¬ 
kendelse og ikke en sober status 
for ufo-gåden anno 1990. 

Det er synd, for Grønbech har 
immervæk lagt et stort arbejde i 
denne bog. Men den er kun læse¬ 
værdig, når man tager højde for, at 
resultatet er givet på forhånd. Det, 
man må bebrejde ham, er, at han 
fører læserne bag lyset ved ikke at 
tone rent flag fra starten og for¬ 
tælle, at bogen er skrevet for at 
bakke op om ufo-profeten fra 
50eme, George Adamski, der 
jævnligt mødtes med venner fra 
Venus og Mars... selv om jordisk 
rumforskning senere har dokumen¬ 
teret, at der ikke kan findes liv, 


Morten Grønbech 

UFO 

- MYTE ELLER 
KULTURCHOK? 


som vi kender det, på Venus (flere 
hundrede atmosfæres lufttryk, ca. 
300 graders varme, syredråber i 
stormene), og at der sandsynligvis 
heller ikke er liv på Mars. 

Forfatteren mere end antyder, at 
Sovjet og USA i fællesskab forfal¬ 
sker rumforskningens resultater 
for at skjule sandheden om de rare 
rumfolk på Mars og Venus - og 
endda på Månen, hvor der ifølge 
Adamski skulle være både luft og 
vand! 

Hvis samtlige unøjagtigheder i 
bogen skulle opremses, ville denne 
anmeldelse fylde flere sider. Ikke 
bare godtager forfatteren ældre 
ufo-tilfælde, som siden har vist sig 
at have jordiske forklaringer, han 
har tilsyneladende ikke engang 
gjort sig den ulejlighed at checke 
folks navne eller bare sikre sig, at 
fejlstavninger er konsekvente. 

Det værste er dog den uhæderlig¬ 
hed, der ligger i at fremstille én 
ufo-hypotese som Sandheden og - 
det må til dels være mod bedre 
vidende - “glemme” alle de data, 
der taler imod den løsning. Det er 
grov manipulation med læserne, 
som ikke kender noget til ufogåden 
på forhånd og derfor kan blive 
voldført. 

En ting er, at IGAP åbenbart har 
fået et kulturchok, der får for¬ 


eningen til at leve med hovedet i 
en busk. En anden at ville lokke 
bogens intetanende læsere til også 
at sige farvel til virkeligheden. □ 

Som at falde 25 år 
tilbage 

Uninvited Guests. Af Richard 
Hall. Aurora Press, 1988. En 
dokumenteret, historisk beret¬ 
ning om UFO-observationer, 
møder med ufonauter og forsøg 
på at /ægge røgslør over 
"sagen”. 

At læse Richard Halls bog “Un¬ 
invited Guests” giver en fornem¬ 
melse af at ryge 25 år tilbage i 
tiden, selv om han har skrevet 
den her sidst i 80’eme. Men Hall 
er så udpræget “nuts and bolts”- 
ufolog, at han må have befundet 
sig bedst omkring 1960-65, da 
“alle” - dvs. de få, der tog 
ufo-problemet alvorligt - “vidste”, 
at det var rumfartøjer bemandet 
af intelligensvæsner. Måske 
skulle man blive nostalgisk. I 
stedet kan jeg blive mere end en 
anelse irriteret over, at en mand 
som Richard Hall ikke har mere 
indsigt at dele med os andre. 
Han er ex-leder af NICAP 
(50’ernes og måske også 
60’emes største ufo-organisation, 
startet af den legendariske 
Donald E. Keyhoe), og harvelen 
del af sin tilværelse været profes¬ 
sionel “ufoman”. Ikke desto 
mindre synes han at have 
bevaret en høj grad af naivitet. 
Det er vel nok fornemmelsen af, 
at der ikke er sket nogen udvik¬ 
ling i Halls ufologiske univers 
siden ca. 1965, som gør det lidt 
frustrerende at læse bogen. Han 
går glad til sit ufologiske høstar¬ 
bejde og fjerner omhyggeligt en 
del avner og ender med at sidde 
tilbage med... en lille, fin samling 
avner. Kom, langt mindre guld¬ 
korn, er det langt imellem. Des¬ 
værre. □ Per Borgaard 

Lille forlag med 
gode udgivelser 


Af Kim Møller Hansen 

Under overskriften “Ørne bortfører 
radio” fortæller bladet Soviet Life 
om en ejendommelig hændelse i 
sovjetprovinsen Kirgisien. 

En fårehyrde var en dag ved at 
vogte sin hjord i en bjergkløft, da 
han pludselig hørte musik fra en 
ørnerede højt oppe på en klippe. 
Han mener, at ørnen har snuppet 
radioen i et styrtdyk og har taget 
den med sig til sin rede. 

Det sovjetiske blad fortsætter:”I 
adskillige dage og nætter lyttede 
ømefamilien til musikken. Så løb 
batterierne tør, radioen blev stille, 
og fuglene skubbede den ud over 
skrænten.” 

Det må formodes, at når ørnen 
ikke kunne skifte batterierne, 
skyldes det den omstændighed, at 
den lokale købmand ikke havde 
nogle på lager (sådan er det nemlig 
i Rusland). 

Således skriver forfatteren Søren 
Olsen i sin nye bog ”A visænder - og 
andre dyr” der handler om alle de 
besynderlige beretninger om dyr, 
man kan finde i dagspressen. 

Søren Olsen citerer naturligvis kun 
fra seriøse og anerkendte kilder 
som f.eks. Holbæk Amts Venstre¬ 
blad, Jyllands-Posten og Det Bed¬ 
ste. Citaterne er i hvert fald ægte 
nok. 

Det er en underholdende, letlæst 
og lun bog, som man læser ud i ét. 
Giv dig selv 48 siders underholdn¬ 
ing om dyrenes forunderlige og 
foruroligende verden. 


Søren Olsen,^ visænder - og andre 
dyr, Andersen Bogservice, 1989. 48 
sider, illustreret, kr.58,00 □ 


Andersen Bogservice 

Bag navnet Andersen Bogservice 
står Per Andersen med hjemsted 
på Klingseyvej 28, 2720 Vanløse 
(tlf. 31 71 72 25). Bogservicen er et 
non-profit foretagende på postor¬ 
drebasis. Hvert år udsendes ca. 4 
fyldige og informationsrige katalo¬ 
ger med nye og brugte bøger inden 
for UFOer, kosmologi, mysterier i 
fortid og nutid, det paranormale, 
psysiske kræfter, okkultisme, 
psykologi, filosofi, Østens visdom, 
religion, helse m.m. Det drejer sig 
om både danske og udenlandske 
bøger, og alle kan - uanset inter¬ 
esser og standpunkter - finde noget 
spændende læsestof. 

Andersen Bogservice har igennem 
årene også udgivet adskillige fag¬ 
bøger og bibliografier. I 1989 
udkom f.eks. en dansk nyskabelse: 

Mystiske dyr. En Guide tii infor¬ 
mation om søsJanger, havuhyrer, 
aiskyeiige snemænd og andet godt 
skrevet af zoologen Lars Thomas. 

Dette trebinds værk er en biblio¬ 
grafi for alle, som vil gå på jagt i 
kryptozoologiens forunderlige ver¬ 
den. Kryptozoologi er studiet af de 
"skjulte dyr”, dvs. de dyr, som ikke 
er videnskabeligt anerkendt, bl.a. 
Bigfooten. Kryptozoologien er sta¬ 
dig ret ny i Danmark, men med 
"Mystiske dyr” i hånden har man 
en god vejviser, når man skal på 
jagt efter egnet litteratur om 
emnet. 

Den seneste udgivelse fra Ander¬ 
sen Bogservice er bibliotekar Willy 
Wegners lille hæfte med titlen 
MirakeJmanden Uri Gel Jer. Beret¬ 
ningen om et mediefænomen. 
Bogen er på 35 sider og koster kr. 
46,00. 

Den israelske mirakelmand trådte 
ind på den danske mediescene i 



1974. Han optrådte på scenen, i 
fjernsynet og i aviser og ugeblade 
med sine bøjede gafler, ure der 
pludselig gik i stå eller igang og 
helbredende evner. Wegner tager 
udgangspunkt i mediernes dyr¬ 
kelse af Geller og viser, hvorledes 
pressen kan skabe en stjerne på 
blålys. For Geller er intet andet 
end en habil tryllekunstner. Alle 
hans tricks er blevet eftergjort af 
andre tryllekunstnere. Geller på¬ 
står stadig, at han har overnatur¬ 
lige evner. Nu vil han bruge dem 
som sundhedsapostel - og til at 
lokke en masse penge ud af andre 
godtroende fjolser, kunne man så 
tilføje. Bogen kan varmt anbefales. 

v^itly W.*— 

MlllAKKtMAJNDEN 
UHI GELLEH 

lUTclaidfua uw «€ i..«d»pfawioDien 

Jordlys: Videnskab eller 
afsløring? 


Af Gr eg Long 

Earth Ljghts ReveJation: UFOs 
and Mystery Ughtform Pheno- 
mena: The Earth s Secret Energy 
Force. Af Paul Devereux, David 
Clarke, Andy Roberts og Paul 
McCartney. Bl andf ord Press, Lon¬ 
don. 1989. 239 sider. 

I sin bog Earth Lights: Towards an 
ExpJanatdon o f the UFO EnJgma 
(Tumstone Press, England) skabte 
Paul Deverex i 1982 begrebet “jord¬ 
lys”. Devereux hævdede, at ufoerne 
var et naturligt, geologisk fæno¬ 
men, og at de fleste, hvis ikke alle, 
ufoer opstod som følge af en ukendt 
proces i jorden. 

Michael Persinger har mange i år 
stået for en lignende hypotese. I 
sin seneste bog skriver Devereux 
igen om det samme emne. Men 
denne gang går han længere og 
kommer ind på, hvad han kalder 
“jordlys-fænomenets geografi”. 

Det drejer sig om en undersøgelse 
af de steder, hvor der i perioder er 
set jordly s. I undersøgelsen er der 
også taget højde for, om jordlysene 
kan have forbindelse med geolo¬ 
gien de pågældende steder. 
Devereux ved ikke, hvad der ska¬ 
ber lysene, ud over at der er 
forkastnings zoner i områderne. 
Han mener dog, at jord-lysene “kan 
have forbindelse med kuglelyn, 
jordskælvslys og lygte-mænd” 
(sumpgas). Selv om Devereux i 
svage vendinger henviser til Per- 
singers bog, går han fuldt ind for 
den tektoniske spændingsteori 
(TST) som forklaring på ufoerne. 
Men der er mere. 

Devereux siger også, at jordlysene 
viser sig at have en næsten græn¬ 
seløs kapacitet, som kan løse 
sociale problemer. De kan skaffe 
menneskeheden en ny energikilde 
og - afsløring! - de ser nemlig ud til 


at gøre en ende på ufo-mysteriet. 
Han fortæller os, at jordlysene er 
en “urkraft, som kan blive en 
bemærkelsesværdig ny energikilde 
i det 21. århundrede.” 

Jordlys-forskningen “er et helt nyt 
forskningsområde, på den ene side 
af evolutionær betydning, og på 
den anden side af kan den hjælpe 
os stoppe den sønderdeling, som 
besværliggør vor nuværende måde 
at tænke på. Og ikke nok med det, 
“energiholdige jordlys kan være et 
følsomt input for vores bevidsthed.” 

Tilbage til de bemærkelsesværdi¬ 
ge påstande. Devereux fortæller 
om sin egen ufo-observation, hvor 
et ufo skiftede facon, fordi, som 
han tror, det læste hans tanker. 
Denne intelligente energi tilpasser 
sig vores tasnker. Vupti - vi har 
ufoer af forskellig størrelse, farve, 
facon og adfærd. 

Selv om disse teorier er meget 
interessante, er Devereux meget 
lidt overbevisende. Det er synd, for 
i Earth Light Revelation be¬ 
handler Devereux sit materiale 
meget bedre, end han gjorde i sin 
første bog. Det største problem er 
Devereux’ ubehagelige, nedladende 
tone. Han betegner de forskere, 
som undersøger bortførelser, som 
en “gung-ho ETH brigade”. Han 
siger: “Den ikke-jordiske projektion 
af ufoer er et nødråb fra ensomme 
væsener.” Han betegner interessen 
for bortførelser som det samme 
som den heksejagt, der fandt sted 
tidligt i den amerikanske koloni¬ 
serings historie. Og den moderne 
tids ufoer er “kommunistisk arte- 
fakt, invasion fra Mars og ny 
missil-teknologi,” en mere sociolo¬ 
gisk afvigelse af den kolde krig. 

Det kommer derfor ikke som en 
overraskelse, at Devereux forklarer 
Kenneth Amolds ufo-observation 
som jordly s. “Hvad var det i virke¬ 


ligheden, at Arnold så?” spørger 
Devereux. “En kæde af kile- eller 
diskosformede jordlys, selvfølge¬ 
lig... ” Ja, selvfølgelig. Og hvad så 
med de objekter, der ligner faste 
genstande? Godt, dagslysskiver er 
faktisk plasmakugler, og vindu¬ 
erne er i virkeligheden “lyskugler, 
der ændrer farve eller er meget 
aktive,” så de ligner vinduer. 

Som om det ikke er nok, hævder 
Devereux også, at observatørerne 
er dårlige iagttagere, for de ved 
ikke, hvad det er, de ser. Men det 
gør Devereux. Man kan næsten få 
det indtryk, at Devereux har løst 
ufo-mysteriet. 

Han har gjort et stort arbejde, ved 
at samle observationsberetninger 
fra en del områder i USA, England 
og andre lande, hvor “lysene” kan 
have forbindelse med seismisk 
aktivitet. Han har også haft held 
med at grave seismiske optegnelser 
frem fra områder, hvor ingen 
andre har gjort det. Som eksempel 
kan nævnes Hessdalen i Norge, 
hvor mange mennesker først i 
1980erne så mange nattely s. Her 
er der en mulig årsag-og-virkning 
mellem de to fænomener. Han 
viser også, at fotos af jordlys har 
så mange fællestræk, at der er 
noget simpelt til grund for dem. 

Men lige som Persinger kan De¬ 
vereux heller ikke give en fysisk 
forklaring på jordlysene. “Vi for¬ 
står ikke processen,” siger han. På 
samme måde som Persinger og 
John Derr fra U.S. Geological Sur- 
vey gentager Devereux de samme 
fejl ved at slå fast, at når de 
forskellige rapporter om “jordlys” 
bliver omhyggeligt undersøgt, vil vi 
stå med en bred vifte af lysformer. 
Men dertil kommer, at rapporterne 
beskriver objekter så kunstige i 
deres optræden, så intelligente i 
deres adfærd, at det er umuligt at 

forestille sig andet, end at de er 
teknologiske maskiner. Intet i 
beretningerne lader antyde, at de 
er energikugler eller - masser. Læs 
de følgende ordrette beskrivelser af 
jordly s, som Devereux har med i 
sin “geografi”: 

♦ ”et stort, diskosformet 
objekt med en kuppel 
svævede over vejen 100 m 
fra observatøren... Det 
havde roterende, 
skinnende lys”, (side 97) 

♦ “et stort, diskosformet 
objekt dækket ‘med hak, 
der lignede kasser og rør’.” 
(side 98) (Det er værd at 
bemærke, at Devereux ofte 
sætter citationstegn 
omkring visse beskrivende 
fraser fra undersøgelses¬ 
rapporten. Han gør det for 
at antyde, at de oplysnin¬ 
ger om ufoet, der er i 
rapporten, ikke er, hvad 
observatøremen faktisk 
sagde.) 

♦ “et objekt med... to rækker 
af ‘vinduer’ delt med en 
bjælke, under hvilken der 
var blinkende, røde, grønne 
og hvide lys... så stort som 
en bus på nært hold.” (side 
97) 

♦ “et stort halvmåne- eller 
kuppelformet objekt... 

Foran objektet var der en 
stor, bred figur med en 
hvid tåge... den så ud til at 
have kruset hår og noprede 
støvler.” (97) 

♦ et “mærkeligt lys” fløj 
omkring en tv-sender og 
derefter hen mod 
observatørerne, det havde 
en “roterende ring af 
farvede lys på ydersiden”. 
(73) 

♦ “et objekt, der lignede en 
jernbanevogn med klar lys 
i vinduerne og et sløret 
ydre.” En rød lyskugle kom 
fra samme retning som 
objektet. Den satte 
hastigheden ned, “da den 
nærmede sig objektet, og 
den fløj om bord i det... 

S trak s efter løftede det 
store objekt forenden og 
begyndte at flyve væk. Det 
satte farten op, da det fløj 


ud af dalen og forsvandt 
hurtigt ud af syne.” (97) 

♦ “et mørkt, metalagtigt 
objekt med blå lys i 
bagenden, tre striber med 
‘koldt’ hvidt lys på 
undersiden og en ring af 
hvide lys omkring sig.” (74) 

♦ “et ‘kasselignende’ objekt 
omgivet af lys.” (91) 

♦ “en spøgelses-'helikopter’”... 
Observatøren sagde, at han 
“holdt maskinen under 
observation i nogen tid.” 
(96) 

Store objekter... metalliske objek¬ 
ter... kantede objekter... objekter 
med vinduer... objekter med 
enkelte og flerfarvede lys... objek¬ 
ter med roterende lys., objekter 
med kupler... objekter, som acce¬ 
lererer... objekter, der flyver lysku¬ 
gler ind i. Mønsteret er klart. Der 
findes ikke simple "lyskugler”. 

Men hvad betyder det for 
Devereux? Håndgribelige fartøjer 
bliver for-klaret som hukommelses¬ 
fejl, et udslag af fantasien. Dertil 
kom-mer, at observatørerne må 
have været fordybet i et “bevidst¬ 
heds-område”, som Devereux kal¬ 
der det, “et altgennemtrængende 
element fra universet.” Han hæv¬ 
der, at “bevidsthedens processer i 
den menneskelige hjerne påvirker 
det bevidsthedsområde, der udlø¬ 
ser lysfænomenerene.” Vupti! Jor¬ 
dlysene bliver en “tanke”. Og en 
tanke kommer fra “den indivi¬ 
duelle bevidsthed eller fra nogle 
autonome, kollektive sindsni¬ 
veauer.” Så vi ender med at have 
ufoer, der kun ligner maskiner. 

Selv om det ikke synes muligt, 
bliver Devereux’ ideer endnu mere 
mystiske. Nogle eksempler: 

Devereux henviser til, at John 
Keels observation af en ildkugle i 
det nordøstlige USA fandt sted på 
samme tid som et jordskælv i 
Sovjetunionen. Derfor, siger 
Devereux, “er der sandsynlighed 
for, at der under optimale omstæn¬ 
digheder kan opstå stimuli på 
vores planet, der resulterer i geofy¬ 
siske effekter i stor skala forskel¬ 
lige steder på jorden.” 

Der findes ikke det fjerneste bevis, 


der støtter den udtalelse. Hvilke 
stimuli? Hvor langt udbredes de? 
Hvor optræder de? Ren spekula¬ 
tion, og intet andet. Jeg er selv af 
den overbevisning, at ildkuglen i 
det nordøstlige USA var en ildkug¬ 
le, dvs. et stort meteor. 

Devereux fortæller om et tilfælde 
med store lyskugler ved Pine Bush, 
New York (faktisk, kugler, som 
dukkede op, med hans ord “trekan¬ 
tede” - verdens første trekantede 
kugler). Han skriver side op og 
side ned om observationer af boo¬ 
merang-formede objekter i Hudson 
Valley i New York (nær Pine 
Bush). Han giver også en mulig 
forklaring på dem. Til sidst be¬ 
mærker han, at boomerangerne 
“hverken er karakteristiske jordlys 
eller håndgribelige ufoer.” Hvad er 
det så? Devereux er bemærkelses¬ 
værdig tavs. Så hvorfor tager han 
denne mærkelige, vildledende gåde 
med i debatten? Hvad er det, som 
han forsøger at fortælle os? 

Han påstår, at Kathie Davis, der 
er hovedvidnet i Budd Hopkins’ 
Intruders (1987), så et “en stan¬ 
dard haveversion af et jordlys.” 
Alle hendes rapporterede oplevel¬ 
ser (hendes bortførelser) var Per- 
singerlignende effekter udløst af en 
elektromagnetisk påvirkning af* 
hendes nervesystem. Jeg vil her 
påpege, at Devereux ikke har gjort 
sig den ulejlighed at undersøge, om 
der var et jordskælv i Indiana det 
pågældende tidspunkt. Kendsger¬ 
ningerne er, at der ikke var et 
jordskælv i staten Indiana den nat, 
hvor Kathie så Devereux’ jordlys. 
Måske er den eneste rigtige udta¬ 
lelse, som Devereux kommer med, 
denne: “Vi er trådt ind i et vildnis 
af ukendt geofysisk, sociologisk, 
psykologisk og neurofysiologisk 
art.” Et vildnis af teoretiske ideer 
med rod i romantikken, mysticis¬ 
men, panteismen, de jungske arke- 
typer, New Age metafysikken, 
psykokinesen og en besynderlig 
tankegang. 

Nogle af de “jordlys”, der er beskre¬ 
vet i Earth Lights Revelation, kan 
godt være en ukendt form for 
energi produceret af jorden. Men 
det er mere sandsynligt, at 
Devereux kun har omtalt nogle få 

udvalgte tilfælde, hvor det drejede 
sig om ægte jordskælvslys. Et vir¬ 
keligt, naturligt, geofysisk fæno¬ 
men, som nu er fuldt ud accepteret 
af geofysikerne over hele jorden. 

Resten af bogen er en strøm af 
interessante ufo-observationer 
(sandsynligvis ikke jordlys) og en 
skæppe fuld af spekulationer dan¬ 
net af Devereux’ personlige afsky 
for den amerikanske forskning i 
bortførelsestilfælde og hans tro på, 
at ingen respekterer hans ideer. 

Hvis Devereux ville udvise lidt 
mere videnskab og lidt mindre 
dømmende undren med "den even¬ 
tyrlige verden”, som han kalder 
det, så kan det være, at de seriøse 
ufologer vil støtte ham. Og sidst, 
men ikke mindst, en noget mindre 
krigerisk tone ville sikre ham, at 
flere læsere var villige til at høre 
på ham. ~1 


Yakima-lysene 


AfM. Birdsall 

Examining the Earthiight Theory 
(The Yakima Microcosm). Af Creg 
Long. Center for UFO Studies. 178 
sider. 16 farvefotos, kort, tegninger 
og tabeller. Pris: US $ 19,95. 

Jeg var begyndt at spekulere på, 
hvornår jeg igen fandt en bog, der 
var værd at læse. Den seneste bog, 
som jeg synes var god, var "Above 
Top Secret” af Timothy Good. Jeg 
blev derfor glad, da jeg hørte, at 
Center for UFO Studies ville 
udgive en bog af den amerikanske 
forsker Gr eg Long. 

"Examining the Earthlight Theory” 
(The Yakima UFO Microcosm) er 
et storslået eksempel på en enkelt 
mands kamp for at bryde ud af den 
hysteri-bølge, der i dag plager den 
amerikanske ufo-forskning. Long 
giver virkelig læserne interessante 
oplysninger. Jeg har kendt Long i 
næsten tre år, men hans personlige 
forskning går meget længere til¬ 
bage. Han har valgt at bruge 
meget af sin tid på at forske i de 

hændelser, der fandt sted i Yakima 
indianer Reservatet i staten Wash¬ 
ington. Her er der set i hundredvis 
af farvede lys. 

Long startede sin forskning i 
Reservatet i 1981, og hans bog 
indeholder mere end 200 beret¬ 
ninger om farvede lys, som er set i 
området. Han har valgt at behand¬ 
le sagen ud fra "j ordlys-teorien”. 

Det er uden tvivl den mest ind¬ 
gående vurdering af den slags 
fænomener, som jeg nogensinde 
har læst. Greg Long indrømmer 
åbent, at ufo-fænomenet er mere 
indviklet og komplekt, end man i 
første omgang ville tro. Men med 
en omhyggelig analyse af sine 
data, har Long åbnet en ny vej, 
som ufo-forskerne kan følge i deres 
forskning. 

Jeg tror ikke selv på "jordlys¬ 
teorien”, især efter jeg har læst en 
del forskellige bøger, som ifølge 
min mening var en gang makværk. 
Long arbejder på en helt anden 
måde, og det gør ham mere trovær¬ 
dig. Han har lagt stor vægt på 
hændelserne i Yakima indianer 
Reservatet. 

I et tillæg i bogen bringer han en 
del rapporter, nogle endda helt 
tilbage fra 1958. Det er meget 
interessant, at området ligger tæt 
ved Cascade Mountains, hvor Ken¬ 
neth Arnold så de "første flyvende 
tallerkener” i 1947. Long undlader 
da heller ikke at kommentere 
hændelsen fra 1947. Han starter 
med at give læserne en beskrivelse 
af reservatet, som ligger vest for 
Cascade Mountains. Han koncen¬ 
trerer sig dog om rapporter, der 
kan have forbindelse til "den tek- 
toniske spændings” teori, som 
Michael Persinger fra US Geolo- 
gical Survey er kommet med. Per- 
sin-ger har længe troet, at fæno¬ 
menet (de røde og gule lyskugler) 
faldt ind under "den tektoniske 
spændings” teori. 

Selv om det er ret kompliceret, kan 
jeg fortælle, at teorien går ud på, 
at når klipper i jordens under- 
gmmd presses mod hinanden, 
udløser de lysende kugler. Er man 
interesseret i at vide mere, kan 
man læse nogle af de mange artik¬ 


ler, der er skrevet om fænomenet. 

‘Examining the EarthJight The- 
o/y”er en simpel bog, som trodser 
den gængse ufologi, og derfor er 
den uundværlig i ethvert bibliotek. 
Den er forsynet med en fortræffelig 
serie af tegninger og fotos af fæno¬ 
menet (de fleste i farver). Detal¬ 
jerede kort og et uddybende kapi¬ 
tel, hvor dataene analyseres, gør 
den bare endnu bedre. 

Hændelserne i Yakima fortjener at 
blive undersøgt, og Greg Long har 
gjort sig de ihærdigste anstrengel¬ 
ser med at sammenligne og frem¬ 
lægge sine rapporter i bogen. Cen¬ 
ter for UFO Studies fortjener vores 
varmeste tak, fordi de har udgivet 
denne bog. Den ligesom fortsætter 
den linje Centrets skaber, afdøde 
dr. Allen Hynek, lagde. Havde dr. 
Hynek levet i dag, ville han have 
været nedslået over den kurs, som 
ufo-forskningen den seneste tid har 
fulgt... al den tale om invasion fra 
rummet osv. Greg Long har bragt 
respekten for ufo-forskningen til¬ 
bage. □ 


Nærkontakt ved 
Fatima 

Fatima. A C/ose Encounter of the 
Worst Kind? Af David Barclay. 
Mark Saunders Publication. 1987. 
198 sider. Pris: £ 2,95. 

Fatima tilfældet fra 1915-1917 er 
ofte blevet omtalt i ufo-bøger. 
Som i disse bøger skræller David 
Barclay den religiøse skal af 
hændelserne og giver dem et 
ufologisk islæt. 

Var en overlegen teknologi på 
spil? Spredte Den hellige Jomfru 
en influenza, der var skyld i 25 
millioner menne-skers død? Kan 
vi tro på sådanne teorier? 

Mit svar er nej. Alligevel kommer 
Barclay ubevidst med en kortfat¬ 
tet og passende vejledning i, 
hvordan ufologer har kapret ind¬ 
holdet i mysterierne og gå-deme 
for at stive deres “moderne” 
verdslige ideer af. □ 

Nige/Watson 

Svensk nærkontakt op i den 

blå luft 


Af Ole Henningsen 


Domstensfallet. En svensk nårkon- 
takt 1958ai Clas Svahn og Anders 
Liljegren. Arkivet for UFO-forsk- 
ning, Box 11027, S-600 11 Norr- 
koping, 1989, 88 sider. UFO-doku- 
ment 1, ISBN 91-7970-577-4. 


I slutning af halvtredserne bragte 
også danske aviser beretningen om 
en “nærkontakt af 3. grad”, som vi 
i dag ville kalde den. Hændelsen 
fandt sted ved Domsten i nærhe¬ 
den af Helsingborg i Sverige. 

Observatørerne var de to unge 
svenskere, Stig Rydberg og Hans 
Gustavsson, der fortalte deres 
noget utrolige historie til Helsing- 
borgs Dagblad. 

Klokken 3 en decembemat i 1958 
kom de unge mænd kørende i bil 
nord for Helsingborg, da de efter at 
være standset for en hvilepause, 
fik øje på et lysskær ved en skov. 
Da de kom nærmere, så de et 
tallerkenformet objekt på tre ben. I 
nærheden bevægede 3 - 4 væsener 
sig rundt. De var 130 cm høje og 
lysgrå af farve. 

De to svenskere blev fanget af 
væseneme, der prøvede at trække 
dem hen mod den landede “fly¬ 
vende tallerken”. Det lykkedes den 
ene at slide sig løs og løbe hen til 
bilen, hvor han trykkede på hor¬ 
net. Ved denne lyd slap væseneme 
hans kammerat, og væseneme 
forsvandt ind i tallerkenen, som 


derefter lettede og forsvandt. 

Beretningen blev som nævnt kendt 
via dagspressen, og også i Dan¬ 
mark cirkulerede der båndoptagel¬ 
ser med interviews med Rydberg 
og Gustavsson. 

Historien vakte naturligvis en del 
opsigt, og det svenske forsvar samt 
sikkerhedspolitiet foretog under¬ 
søgelser. Også private efterforskere 
var i gang og anvendte formentlig 
som nogle af de første overhovedet 
hypnose i forbindelse med deres 
interview af vidnerne. 

Beretningen blev dog af de fleste 
herhjemme betragtet som en 
hændelse blandt mange andre. 
Historien om de små væsener på 
den anden side af sundet virkede 
ikke specielt overbevisende, og 
nogen særlig betydning har den 
formentlig kun haft inden for 
snævre kredse af UFO-inter- 
esserede i Danmark, bl.a. visse af 
de personer, der i februar 1959 
hørte Rydberg og Gustavsson for¬ 
tælle om denne og andre oplevelser 
ved et møde i København. 

Det er klart, at en sådan begiven¬ 
hed må påkalde sig interesse fra 
specielt svenske UFO-logers side. 
Men en systematisk indsamling og 
præsentation af resultaterne, har 
der aldrig rigtigt været tale om 
tidligere. Dette har AFU, Arkivet 
for UFO- Forskning, nu rådet bod 
på og har om denne tildragelse 
udgivet et hefte nr. 1 i en ny serie 
“UFO dokument”. Titlen er Thm- 
stensfa]Jet. En svensk nærkontakt 
1958.” 

Clas Svahn og Anders Liljegren 
har stået for det store arbejde med 
at indsamle og bearbejde oplys¬ 
ninger i sagen, der nu er fuldt 
opklaret som svindel. 

Begge vidnerne er døde, Gustavs¬ 
son allerede i 1960 og Rydberg i 


1984, og s vindlen er blevet erkendt 
af vidnerne selv eller deres familie 
og bekendte. 

Den dokumentation, der er frem¬ 
lagt af AFU i det foreliggende 
hefte, er imponerende. Clas Svahn 
redegør for selve hændelsens forløb 
og anfører f.eks. 136 referencer. 
Anders Liljegren fortæller i et 
andet afsnit om baggrunden for 
historien og anfører 70 referencer, 
hvilket er typisk for den måde 
disse engagerede mennesker arbej¬ 
der på. 

Heftet indeholder endvidere gengi¬ 
velser af en lang række avisudklip 
om sagen, ligesom heller ikke 
kopier af politirapporterne fra 
sagen mangler. 

Endelig rundes af med en oversigt 
over de UFO-rapporter, der er 
registreret for 195ÉV59 i AFU’s 
database SCANCAT samt en 
bibliografi over Domstenshændel¬ 
sen. 

Heftet er gennemillustreret, og så 
må man bære over med de små 
gengivelser af flere af de gode 
fotografier. 

Alt i alt må det foreliggende ar¬ 
bejde siges at være særdeles vel¬ 
lykket. Det er egentlig en spæn¬ 
dende historie, og så er der tale om 
et sobert arbejde, som kunne tjene 
som eksempel for mange tidsskrif¬ 
ter og organisationer inden for 
UFO-feltet og tilgrænsende områ¬ 
der. 

AFU er i gang med et nyt hefte i 
denne dokumentationsserie. Det 
skal handle om en anden svensk 
kontaktberetning, Pollenkongen 
Gosta Carlsson. 

Nye hefter i denne serie kan kun 
imødeses med interesse. □ 

Tæt på engelske kornmarker 


Af Hems- Werner Peiniger 


The CircJes Effect and Its My- 
steries George Terence Meaden. 
Artetech Publishing Company, 
Bradford-on-Avon, England. 

2. udgave 1990 

116 sider. 45 fotos og tegninger. 
ISBN nr. 0-9510590-3-3. Pris: £ 
11,95. 


Dr. Meaden er en ret kendt person 
inden for den engelske ufologi. 
Siden 1980 har han undersøgt de 
mystiske cirkler, der hver sommer 
dukker op i kornmarker i Sydeng¬ 
land. Han er også manden bag 
både den velrenomerede ‘Tornado 
and Storm Research Organisation” 
og det ansete videnskabelige 
tidsskrift ‘The Journal of Meteoro- 
logy”. 

De mystiske cirkler dukker som 
regel op om sommeren og normalt 
om natten, når ingen ser det. 
Cirklerne opstår ofte i mønstre. 

I cirklerne er de enkelte komstrå 
bøjet enten med eller mod uret, dog 
uden at de er knækkede (se UFO- 
NYT nr. 2, 1989 og Illustreret 
Videnskab nr. 4, 1990). 

I sin rigt illustrerede bog omtaler 
dr. George Terence Meaden alle de 
forskellige former for mønstre. 

Da endnu ingen har set, hvordan 
cirklerne opstår, har de mange 
forskellige teorier om cirklerne 
været livligt diskuteret gennem de 
seneste år. Tidligere mente man, at 
cirklerne var lavet at spøgefugle, 
helikoptere eller hvirvelvinde. Da 
der efterhånden er dukket ret 
mange cirkler op, kan man på 
nuværende tidspunkt godt se bort 
fra spøgefugle- og helikopter¬ 


teorierne. Samtidig er der visse 
cirkler, der ikke kan være lavet af 
hvirvelvinde. Da dr. Meaden tidli¬ 
gere brugte disse teorier som 
udgangspunkt, har han gennem 
årene været nødt til at ændre 
holdning. 

Andre forskere har undersøgt, om 
hvirvelvinde kunne være årsagen, 
men dog uden held. Så man er 
tvunget til at se sig om efter andre 
teorier. En af de teorier, man så 
falder over, er, at det er ufoer 
(hvad man så end forstår ved dette 
begreb), der har lavet cirklerne. 

Ved et ufo mener dr. Meaden et 
“ukendt atmosfærisk fænomen” 
(plasma-fænomen). En helt anden 
teori, han kommer ind på, er, at 
det kan dreje sig om en elektro¬ 
magnetisk effekt, selv om der ikke 
rigtigt findes nogle teorier om den 
slags. Dr. Meaden har indsamlet 
en del rapporter, der kunne tyde 
på, at det var ufo- eller kuglelyns¬ 
observationer, det drejede sig om. 

Men én ting er sikkert, der findes 
endnu ingen forklaring på cirk¬ 
lerne. Så alle muligheder står sta¬ 
dig åbne, også ufo-teorien. 

Dr. Meaden har med sin dybt¬ 
gående undersøgelse fremlagt en 
meget vigtig dokumentation om 
cirklerne og teorierne for deres 
opståen. Han kommer til den kon¬ 
klusion, at elektromagnetiske 
effekter forårsaget af kuglelynsag- 
tige fænomener, kan have dannet 
cirklerne. På den måde støtter 

The CircJes Effect and Its 
Mysteries kan købes hos 
SUF0I ved at indbetale kr. 
210,00 på giro 9 11 77 25, 
SUFOI, Postbox 6, 2820 Gen- 
H tofte. 

^ Skriv The CircJes Effect’ på 
H modtagerdelen. 

hans dokumentation de seriøse 
engelske ufo-forskere. 

Bogen er virkelig meget inter¬ 
essant, og alle, der har beskæfti¬ 
get sig med de engelske cirkler, 
eller er interesseret i dem, må læse 
denne bog. 3 


CircuJar Evidence. A Detail ed In- 
vestigation of the Flattened Swir- 
led Crops Phenomenon. Af Pat 
Delgardo og Colin Andrews. 
Bloomsbury Publishing Ltd, Lon¬ 
don, England. 190 sider. Over 90 
fotos. Pris: £ 14,95. ISBN 0-7475- 
0357-5. 

Pat Delgado skrev første gang i 
sommeren 1981 om de mystiske 
ringe, som man fandt i markerne 
ved Cheesefoot Head i Hampshire. 
Siden da er der hver sommer 
dukket nye ringe op i kornmarker i 
Sydengland. Alle disse ringe har 
givet anledning til mange spekula¬ 
tioner. Forfatterne Pat Delgardo 
og Colin Andrews har registreret 
rin-gene fotografisk og talt med 
landmændene de steder, hvor 
ringene er dukket op. Resultatet af 
deres arbejde kan nu ses i bogen 
“Circular Evidence”. 

De første ringe dukkede op i 1978 
ved Headboume Worthy i Hamps¬ 
hire. Siden er flere hundrede ringe 
dukket op. Alene i tiden mellem 
maj og september 1989 fandt man 
over 270 ringe med en diameter på 
over 30 m. 

Da ringene ofte dukkede op om 
natten, holdt forfatterne vagt i 
omådet om natten. En morgen 
opdagede en ring kun 300 m fra 
deres vagtpost. Og de havde hver¬ 
ken hørt eller set, hvordan den 
opstod. De kunne derfor ikke give 
nogen forklaring på fænomenet. 

Der er også ret interessante aspek- 

ter i sagen. I bogen kommer forfat¬ 
terne ind på, at der er sket en 
ændring i molykyleme i komet i 
ringene. I en af ringene fandt de 
også en mærkelig geleagtig sub¬ 
stans, som ikke kunne identifi¬ 
ceres. 

Bogen indeholder først en krono¬ 
logisk liste (1978-1988) over de 
fundne ringe. Derefter følger en 
oversigt over formationer og andre 
detaljer. Meget rigt illustreret. 

De sidste kapitler handler om de 
mulige årsager til ringene. For¬ 
fatterne hælder til den konklusion, 
at det er “ukendte intelligenser”, 
der har lavet ringene. Til slut 
fortæller forfatterne om andre 
observationer fra Sydengland og 
om ringe andre steder i Verden. 

Når det drejer sig om de mystiske 
ringe i sydengelske kornmarker, 
giver Circular Evidence en god 
dækning med sine mange detal¬ 
jerede farvefotos. □ 


Controversy of the CircJes. An in- 
vestigation of the crvp circJes mys- 
tery. Af Paul Fuller og Jenny 
Randles. BUFORA. 112 sider. A5 
hæfte. Illustreret. Pris: £ 4,20. 

Den engelske ufo-organisation BU¬ 
FORA har udgivet et meget inter¬ 
essant hæfte om ringene i de 
sydengelske kornmarker. I dette 
hæfte, der er en slags fortsættelse 
af “Mystery of the Circles” fra 
1986, omtaler forfatterne de nye 
oplysninger og teorier, der er duk¬ 
ket op. 

I det første kapitel giver Jenny 
Randles en oversigt over ringenes 
udseende. Herefter kommer hun 
ind på ufo-forskemes og meteorolo¬ 
gernes teorier. 

I andet kapitel trækker Paul Ful¬ 
ler paralleller mellem ringene ufo¬ 
fænomenet. Han kommer også me¬ 
get udførligt ind på, at ringene kan 
være forfalskninger. Han kommer 
til den konklusion, at visse helt 
runde ringe kan være lavet af 
spøgefugle. Dog fandt man i en 
helt rund ring ingen fodaftryk. 
Ringene er normalt lettere ellip¬ 


tiske. 

Jenny Randles kommer også ind 
på ufo-teorien. De ufo-observa¬ 
tioner, der har været i områderne 
med ringe, har dog kun været 
nattelys. Her er medarbejderne ved 
Flying Saucer Review dog af en 
helt anden mening, da de går ind 
for ufo-teorien. I den forbindelse er 
der kun ét virkelig interessant 
tilfælde, der kunne støtte ufo¬ 
teorien. Alligevel kommer Jenny 
Randles til den konklusion, at ufo- 
observationerne ikke har den fjer¬ 
neste forbindelse med ringene. 

Desværre er de mystiske ringe nok 
opstået som følge af nogle usæd¬ 
vanlige atmosfæriske fænomener. 
Hvirvelvinde lader ganske vist 
ikke til at være det rette svar, 
derfor er der dukket nye teorier op. 
En taler om, at det er et roterende 
“pla8ma”-felt, der trykker komet 
ned. Den teori går Paul Fuller 
videre med. 

I et kapitel omtaler han, hvordan 
ringene kan være opstået. Til sidst 
i bogen er der kommentarer fra 
andre forskere. 

Fra indholdsfortegnelsen: 

En social historie om ringene. Ufo- 
logemes paradigme. Ringenes 
karakteristik. “Svindel”-teorien. 
“Ufo”-teorien. “Hvirvelvinds”-te- 
orien. BUFORA-TORO under¬ 
søgelsen. London-debatten. Ufolo- 
giens indblanding. Konklusioner og 
kommentarer. 

Med Controversy of the Circles har 
vi fået et virkeligt propert værk om 
ringene. Det er bare synd, at dette 
anbefalelseværdige værk kun er et 
hæfte. □ 


Nyhed fra Po/en 

Gennem UFO-Nyt har danske 
læsere gennem længere tid kunnet 
følge med i ufologiens udvikling i 
Østeuropa og specielt Polen takket 
være mange artikler skrevet af 
Bronislaw Rzepecki fra Kr ako w. 
Det paradoksale har været, at 
polske læsere pga. af de politiske 
forhold i Polen ikke har haft den 

samme mulighed for at følge med i, 
hvad der skete i deres eget land og 
den øvrige verden. Efter Jerntæp¬ 
pets fald er meget ændret, og Polen 
har ny fået sit eget første ufo¬ 
tidsskrift. 

De to første numre er udkommet. 
Det første nummer hed "NOL” 
(som betyder ufo på polsk), men 
allerede fra nummer to er navnet 
ændret til "Magazin UfoJogfczny 
UFO’ Kvaliteten er helt i top. 
Bladet er i A5 format med et 
firefarvet foto på forsiden. Bladet 
er professionelt sat med tekst i en 
spalte og godt illustreret. Det 
første nummer er på 98 sider, og 
det andet er på 82 sider. 

En stor del af artiklerne er egen¬ 
producerede. Bl.a. er der flere 
artikler om den polske ufologis 
historie, som også er udkommet på 
dansk i bogen "UFOer over PbJen ” 
(SUFOI 1990). Det øvrige stof er 
oversatte artikler fra især 
engelsksprogede ufo-blade. Det er 
planen, at det polske blad fremover 
også skal have et engelsk resumé. 
Bladet bestilles hos: Bronislaw 
Rzepecki, ul. Jozefa 2^14, 31-056 
Krakow, Polen. Prisen er USS 3.00 
pr. stk. □ 

Kim MøJJer Hansen 


Godt nyt fra Spanien 

Kvartalsskriftet Cuanderos de 
Ufb/ogia (1984- ). Pris: 4.200 
pesetas. 

Hvis du har bare et lille kends¬ 
kab til spansk, bør du bestille et 
abonnement på dette fortræffe¬ 
lige, godt illustrerede og flot 
lavede tidsskrift. April 1989 
udgaven indeholder blandt andet 
“Myter og virkelighed ved at 
spore ufoer på radar” af Domini- 
que Deyres; “Ufoer eller optiske 
fænomener over Barcelona?” af 
J. Plana Crivillén;og “UMMO 
myten og sekten i dag” af V.J. 
Ballester Olmost og C. Berché 
Cruz. Tidskriftet indeholder også 
boganmeldelser, breve, nyheds¬ 
notitser, kort, diagrammer og 
grafer. □ 

George M. Eberhart 

Ufo-problematikken set 
gennem britiske briller 


A f Jenny Rand Jes 


The UFO Report 1990 

Tim Good (red.) Sidwick & Jack- 
son. Softback. 224 sider. Pris: £ 
7,99. 


I det store og hele er denne bog en 
parallel til BUFORAs serie “UFO 


World”, hvor den første årbog 
udkom for et par år siden. Men 
hvor “UFO World” er et billigt 
hæfte, der kun omtaler de mest 
kendte observationer, bøger og 
artikler fra det seneste års tid, er 
denne bog noget mere omfattende. 

Bogen svinger lige fra den ene 
yderlighed til den anden. Der er 
både gode og dårlige kapitler. 
Kapitlet fra Birdsall og YUFOS er 
meget sjovt, da det “kommer med 
antydninger” uden at nævne 
navne. Blandt det traditionelle, “vi 
er de bedste”, er der spændende 
nye observationer, lister og lig¬ 
nende om observationer, der er 
blevet behandlet forskelligt af de 
forskellige rapportoptagere. Afsnit 
3 på side 2 er et dejligt sammen- 
8urrium af skinhellig kritik af den 
engelske ufologi, som YUFOS selv¬ 
følgelig ikke er enig i. 

George Wingfields kapitel om 
ringene i kormarkeme har også 
sine fejl. Det er fyldt med mangfol¬ 


dige, mystiske teorier og angreb på 
teorien om, at de er opstået som 
følge af et meteorologisk fænomen. 
Dette kapitel fylder dog mere end 
Andrews og Delgardos i bogen. 
Desværre er der så mange fejl i de 
oplyste fakta, at hele sagen om de 
mystiske ringe sætte i et meget 
dårligt lys. 

Ralph Noyes har skrevet et godt 
kapitel om Randlesham Forest 
sagen. Det vil dog fylde for meget 
at komme ind på de mange detal¬ 


jer, der nævnes om sagen. Selv om 
der ikke er så meget nyt om sagen, 
er dette kapitel et af de bedste i 
bogen. 

Af stor værdi er også listerne over 
observationer fra 1987-1988 fra 
Kina, lavet af Paul Dong, og fra 
USSR, lavet af Nikolai Lebedev, 
selv om observationerne er temme¬ 
lig “uldne”. Der er også en side om 
nedstyrtninger, Gulf Breeze bille¬ 
derne fra Florida og Mundrabilla 
sagen fra Australien, men det er 
kun for at skabe en debat om 
sagerne. 

Denne bog har været genstand for 
en hel del kritik, hvilket jeg godt 
forstår. Dens argumenter er alt for 
letkøbte. Men om en generel intro¬ 
duktion til ufologiens “ETH”-gren 
har den stor værdi. Desværre er 
man som læser nødt til at have et 
vist forhåndskendskab til ufologi, 
hvis man ikke skal blive vildledt. 
□ 


Perspektiver 

Ferspectives 

John Spencer. MacDonald/Futura, 
1990. Hardback. 256 sider. Pris: £ 
12.95. 

Denne bog er den første, der er 
skrevet af medredaktøren til 
BUFOR As mammutværk om ufolo- 
gien fra 1947 til 1987. Derfor var 
forventningerne til bogen store, og 
af den grund må jeg indrømme, at 
jeg blev noget skuffet. Ikke fordi 
det er en dårlig bog, for det er den 
så absolut ikke. Bogen følger en 
linje, som det er svært at godtage. 
Alt bliver behandlet på en ofte 
unødvendig ultra-skeptisk facon. 

Selv i bogens grundlæggende hold¬ 
ninger er der problemer i de mær¬ 
kelige konklusioner. Meget af stof¬ 
fet ser ud til at være skrevet af 
andre og så blot tilsat en nærmest 
anti-ufo holdning. Det er ikke til at 
tage fejl af, denne bog er meget 
skeptisk. Man kan ikke afvise hele 
fænomenet og de populære for¬ 
klaringer (såsom ETH) og samtidig 
kritisere den måde ufologien 
behandler emnet uden at angribe 
de forskere, der har behandlet 
observatørerne på en sådan måde, 
at de nærmest blev ofre for en 
heksejagt! 

Jeg vil ikke ødelægge bogens slut¬ 
ning ved at forklare John Spencers 
teori, der i indledningen kaldes 
“radikal”. Den har dog visse 
slående ligheder med de antagel¬ 
ser, som Peter Warrington og jeg 
kom med i 1977 i bogen “UFOs: A 
British Viewpoint”. 

Selv om han ikke bringer noget nyt 
for dagens lys, og selv om han til 
tider heller ikke ved, hvem der har 
sagt hvad, har hans kritik også en 
vis betydning. Det gælder især 
undersøgelserne af bortførelser og 
hypnotisk regression. Men det er, 


The UFO Report 
1990 

-®- 







19 


som om man slår en flue tusind 
gange med en forhammer for at 
være sikker på, at den er død. For 
eksempel anklager han mindst to 
gange de britiske ufologer for 
“blindt at følge amerikanerne”, 
hvilket efter min menig ikke er 
helt fair, for i dag er der næsten 
krig mellem den britiske og den 
amerikanske ufologi, da de går i 
hver sin retning. 

Jeg tror, at alt dette stammer fra, 
at John Spencer ikke er og aldrig 
har været ufo-forsker. Det har på 
den ene side også en vis betydning, 
da han derved kan komme med en 
udenforståendes synspunkter, men 
på den anden side mangler han 
den erfaring, som man får ved at 
optage i hundredvis af rapporter 
og foretage andre undersøgelser. 

Alt dette er et gennemgående træk 
i de fleste kritiske bøger. De 
generaliserer ud fra nogle ganske 
få eksempler. Forfatteren har kun 
gjort sig den ulejlighed at under¬ 
søge to eller tre tilfælde, hvilket så 
absolut ikke er nok. 

John Spencer er ingen Philip 
Klass, selv om han er lidt mere 
tolerant overfor de “virkelige” 
ufoer. Han er dog kun sådan, fordi 
han har for lidt kendskab til det 
grundlæggende inden for ufologien. 

Ufologien er ikke så simpel, og det 
er ikke nok at psykoanalysere 
nogle få observatører. Ufologien er 
tvært imod mere kompleks end 
mange tror, fordi det her drejer sig 
om mange, meget forskellige fæno¬ 
mener, der alle helt forkert bliver 
stemplet “ufoer”. Derfor er de 
bedste afsnit i “Perspectives”, de 
steder, hvor John Spencer stiller 
spørgmål i stedet for at besvare 
dem: 

✓ V ille der overhovedet være 
bortførelser, hvis ingen 
undersøgte dem? 

✓ Hvad ville der ske, hvis en 
observatør, der tror, at han 
har været ude for en 
bortførsel, i stedet kom til 
en person, der forsker i 
tidligere liv? 

✓ Skal vi lade undersøgel¬ 
serne følge helt andre 
baner? 


Spændende ideer. Så selv om jeg 
på visse punkter tager stor afstand 
fra bogen, var der alligevel lidt, der 
provokerede mig. Mange af de 
bøger, der er udkommet de senere 
år, har på ingen måde bragt noget 
nyt, denne her er ikke en af dem. □ 

Jenny RancHes 


Troen på ufoer er en 
forsvarsmekanisme 

UFViore: A Social Psychoiogicai 
Study o f a Modem Mytb in the 
MaJdng 

Robert Bartholomew. Arcturus 
Book Service, Stone Mountain, Ga. 
Juni 1989. Introduktion af Thomas 
E. Bullard. Forord af Philip J. 
Klass. Indledning af Robert 
Girard. 247 sider. Pris: $ 40,00. 

Robert Bartholomew, sociolog ved 
Flinders University i South Aus- 
tralia, foretog denne undersøgelse 
til sin doktorafhandling på Flin¬ 
ders University i 1988. På det 
tidspunkt havde han allerede skre¬ 
vet sin hovedafhandling ved 
SUNY-Albany i 1984. Denne havde 
titlen ‘The Influence of Culture 
and Imagination Imagery on the 
Perception and Interpretation of 
Unexplanained Phenomena”. 

Som en medvirkende faktor til den 
fantasiagtige hypotese for ufo-bort¬ 
førelser viser Bartholomew, at der 
er en sammenhæng mellem tros- 
systemerne fra forskellige religiøse 
visioner, flammende stridsvogne, 
alfer, genfærd og nær-døden ople¬ 
velser gennem ufo-observationer, 
bortførelser og kontakt med vore 
dages ikke-jordiske. 

Hans hypotese er, at alle sådanne 
oplevelser er af mental art og 
opstår under en personlig krise. De 
opstår som en naturlig forsvars¬ 
mekanisme for at give håb, kærlig¬ 
hed, opmuntring, formål og mening 
i den følsomme persons liv. 

To-trediedele af bogen er helliget 
en kronologisk liste - fra fortiden 
til 1983 - over kontakttilfælde, 


hvor formodede fremmede væsener 
kommunikerer med mennesker. 
Denne liste er en blanding af myte 
og folklore, tvivlsomme luftskibe, 
traditionelle CE-3 tilfælde, bort¬ 
førelses-tilfælde og kontakt-beret¬ 
ninger. Bartholomew påstår, at 
forskellene er kunstige. 

Det er en kontroversiel- bog. Ikke 
desto mindre involverer UFOloren 
både psykologiske, sociologiske og 
folkloristiske processer, der utvivl¬ 
somt har en indvirkning på troen 
på det overnaturlige, det psykiske 
og ufo-fænomenet. □ 

George M. Eberhart 


Nærkontakt af 
4. grad 

Encounters: A Psycho/ogist 
Reveats Case Studies o f Abduc- 
tions by Extraterrestriafs 

Edith Fiore. Doubleday, New 
York. August 1989. 342 sider. 
Pris: $ 17,95. 

Fiore, der er praktiserende 
psyko-log med speciale i regres¬ 
sions-hypnose, har skrevet 
andre bøger om parapsykolo¬ 
giske emner. I denne bog omta¬ 
ler hun 13 tilfælde, hvor patien¬ 
terne har oplevet en bortførelse. 

Fiore er overbevist om, at frem¬ 
mede har besøgt os, at de kan 
styre (“inkorporere”) mennesker 
midlertidigt eller permanent, at 
der lever fremmede/menneske- 
hybri-der blandt os, og at mange 
ufo-fans (som Leo Sprinkle) er 
ægte kontaktpersoner. 

Hun kommer med en nyttig liste 
over “fælles indikatorer” på, at 
CE4’ere - altid har søvnforstyr¬ 
relser, usædvanlige kropsfor¬ 
nemmelser om natten, en følelse 
af at blive overvåget. 

Beretningerne er gengivet som 
direkte afskrift, så vi kan i det 
mindste bedømme Fiores inter¬ 
viewteknik såvel som hendes 
patienters aktuelle tilstand. □ 

George M. Eberhart 

Gudernes tumleplads 



John A. Keels seneste bog 
har fået megen omtale i det 
forløbne år. Vi bringer her 
to af de bedste. 


Disney]andof the Gods 

John A. Keel, Amok Press, New 
York, NY, 1988. 174 sider, indbun¬ 
det. Pris: USS 8,95. 

Der findes kun nogle få bøger, som 
jeg læser igen med et par års 
mellemrum. En af dem er John A. 
Keels The Mothman Thcphec/es. 
Jeg nyder den let fortællende form 
og dens mangfoldige indhold af 
forteanske tildragelser. Siden jeg 
for mange år siden for første gang 
læste hans Jadoo, har jeg været 
meget begejstret for hans bøger. 

Det var derfor med store forvent¬ 
ninger, at jeg ventede på, at Amok 
Press udgav hans nye bog. Og jeg 
blev ikke skuffet, selv om den ikke 
er helt uden fejl. De første mange 
kapitler er temmelig splittede, 
uden nogen rigtig adresse og 
mangler den glød, der er i hans 


andre bøger. 

I en note først i bogen står der, at 
nogle af kapitlerne “har været 
offentliggjort i tidsskriftet Saga, 
men i en noget anden form”. Det 
passer meget godt med den brud¬ 
stykkeagtige komposition, som jeg 
bemærkede. 

Men bortset fra det, begynder John 
A. Keel en fjerdedel inde i bogen at 
udvise det vid og den erfaring, han 
er så kendt for. Han er lige så 
meget en dreven samfundskom¬ 
mentator som en fortæller om for¬ 
teanske foreteelser. 

Mange af de tilfælde, han skriver 
om, er ikke nye, men han under¬ 
søger dem i lyset af den nuværende 
bevidsthed og fremherskende kul¬ 
tur, og på den måde ser vi, at de 
har samfundsmæssige relationer. 

Kontrolsystem-teorien, som både 
Keel og dr. Jacques Vallée har 
været foregangsmænd for, tages op 
igen og ses i lysets af både New 
Age samfundenes og de kristne 
fundamentalisters beretninger 
omBabel. I denne vores formodede 
sidste tid, har mange af os sikkert 
allerede pakket vore rygsække og 


begivet os på en march for den 
anden ankomst eller et ventende 
ufo. 

Ud over ufoer omtaler Keel andre 
New Age foretagener såsom bud¬ 
skaber. Mørke, viktorianske rum er 
forandret til selvlysende auditori¬ 
er, og på trods et hundrede års 
udvikling i den engelske terminolo¬ 
gi, indholder de modtagne budska¬ 
ber det samme. Disse renlivede 
banaliteter er ofte løgn og bedrag. 

Akkurat som William S. Burroughs 
ser Keel heller ikke et rosenrødt 
utopia vinke forude, hverken i form 
af et ufo eller nogle frelsere. Opti¬ 
misme er svær, når man ser objek¬ 
tivt på vores races fremtid. Allige¬ 
vel henfører Keel ikke al metafysik 
til et eksistentielt dilemma. Som 
Gurdjieff forudsætter han, at vi får 
øjnene op og indtager en sand, 
menneskekærlig og objektiv be¬ 
vidsthed. På den måde må vi forstå 
sandheden i Bhagavad Gitas ord, 
“Det uvirkelige har intet væsen, og 
virkeligheden hører aldrig op.” 

Denne bog fortjener opmærksom 
fra alle forteanere såvel som fra 
alle dem, der er optaget af de 
sociologiske fænomener rundt om 

08 . Jeg håber, at der ikke går ti år 
igen, før John A. Keel endnu en 
gang vil dele sit vid med os. □ 

Mark New bold 


Dj'sneyJand of the Gods er en 
meget interessant bog. Den er 
krydret med fascinerende detaljer 
og gådefulde indblik i menneskets 
natur, og mig gav den en god og 
sund latter. Men denne bog er 
mere og andet end blot under¬ 
holdning. På en god måde forsøger 
den at fordrive vores skepsis og 
lettroenhed ved at føre os ind i det 
intellektuelle univers’ noget mere 
dybsindige gåder. 

“Charles Fort opfattede en sand¬ 
hed, som alle videnskabsmænd og 
historikere havde overset. I vores 
verden har vi to forskellige former 
for naturlove. Den ene fortæller os 
om de meget simple ting ved- 
rørende tyngdekraften og naturen. 
Den anden form fortæller os, at i 
vores virkelighed bliver rum og tid 
konstant forvrænget, og at vi alle 
er genstande for den endnu ufork- 
larede anden forms love.” 

Keel fortæller helt klart, at vi ikke 

bør isolere ufoerne fra det bizare og 
rodede fænomen, som de optræder 
i. For, som Damon Knight opda¬ 
gede, da han analyserede 1.200 
forteanske tildragelser på compu¬ 
ter: 

“En bestemt ting om ufoerne 
mangler i alle de nyere beret¬ 
ninger, som jeg har set,” fortæller 


Knight. 

“Forts data viser, at de ikke er et 
isoleret fænomen. Ukendte fly¬ 
vende objekter, ukendte genstande 
er blevet set i rummet, opdukken 
og forsvinden, poltergeist aktivite¬ 
ter og mystiske ting er faldet ned 
fra himlen - alle disse ting udviser 
en meget stærk sammenhæng med 
hinanden. Taget under ét er de alle 
et bevis på en rytmisk stigen og 
falden.” 

Inden for denne ramme undersøger 
Keel: 

★ Dræbende lyn fra en klar 
og skyfri himmel. 

★ Uforklarlige forbrydelser 
såsom tyverier af antikke 
vejrhaner. 

★ Dyremishandlinger. 

★ Kilometerlange kobberled¬ 
ninger stjålet fra elmaster. 

★ Hav- og søuhyrer. 

★ Spøgelsesf ærgemænd. 

★ Mystiske pungdyr såsom 
kænguruer i Illinois. 

★ Utrolige krybdyr som 
tøndebånds- og mælke¬ 
slanger. 

★ “Mølmænd”. 

★ Lådne uhyrer osv. 

Denne slags tværsnit ser ud til at 
have en sammenhæng for: “Hvor 
utroligt det end lyder, ser det ud 
til, at søslanger optræder samtidig 
med observationer af uidentificere¬ 
de flyvende objekter, byger af frøer, 
orme...” 

Med baggrund i disse bizarre ting, 
kommer Keel også ind på: Fortids¬ 
observatorier. En mulig forbindelse 
med Epsilon Bootes, Izar, der er 
230 millioner lysår fra Jorden. En 
forbindelse mellem ufoer og foran¬ 
dringer i Jordens magnetfelt. Him¬ 
melskælv. Ufo-ruter. Definerede, 
men uforklarlige huller i vinterisen 
på frosne søer og sumpe. Idaho- 
trekanten med dens dødbringende 
sumpe og tidshuller. 

Keel fortsætter med Atlantis og 
andre forsvundne civilisationer og 
ufonautemes lange historie. De er 
blevet kaldt mange ting gennem 
historien - alfer, guder osv. 

Efter at have været inde på Ley- 
linjer og Wilhelm Reichs værk, står 
Keel stadig tilbage med en gåde: 


Har disse 'himmelfolk’ styret for¬ 
tidsmennesket, så det har bygget 
kendemærker, der kunne hjælpe 
dem i deres overflyvning af denne 
planet? 

Leylinjeme er ubrugelige som veje, 
men de viser de magnetiske feltlin¬ 
jer. Var ‘himmelfolkets’ fartøjer 
afhængige af disse linjer som et 
svævefly er afhængig af luftstrøm¬ 
mene? 

I sin historiske vurdering af him¬ 
melfolket omtaler Keel en ameri¬ 
kansk fortids-civilisation, der gik 
forud for indianerne. Det er derfor, 
at de indianske legender af nyere 
dato omtaler en gensidig påvirk¬ 
ning fra en race bestående af 
kæmper. Og de sexuelle forbindel- 
sermed guderne resulterede i et 
afkom. 

Hvis overjordiske rejsende bevæ¬ 
gede sig omkring blandt os i forti¬ 
den og fortsat befinder sig blandt 
os i dag, må vi spørge hvorfor. Det 
er ikke et nyt spørgsmål, men det 
forbliver uimodståeligt, for det 
synes hårdnakket at forvirre os. 

I tidligere tider var jordisk forbin¬ 
delse med "guderne” nærende 
ambrosia. I vore dage er narko 
stadig en vigtig del af den før¬ 
nævnte påvirkning. Det ser ud, 
som om kommunikation med og 
deltagelse i ufonaut-miljøet er en 
ret kontrolleret, velovervejet sub¬ 
jektiv oplevelse. 

Jeg var især interesseret i Keels 
afsløring af, at tilbage i 1960erne 
blev han opmærksom på bortførel- 
sestilfældene og de sexuelle kon¬ 
takter, der resulterede i børn, som 
han i nogle tilfælde holdt øje med 
under opvæksten. Disse børn var 
mere intelligente end deres kam¬ 
merater. De var tilbøjelige til at 
lide af poltergeist-manifestationer, 
men var ellers normale. 

I en opsummering siger Keel: 
“Vores undersøgelser af de ufo¬ 
modtagelige og kontaktpersonerne 
lærte os, at disse observationer er 
mere hallucinatoriske end virkeli¬ 
ge, så nogle komplekse hypnotiske 
processer er indblandet, og at det 
virkelige fænomen er skjult bag et 
genialt propaganda-røgslør.” 

Og til sidst: “Vi er biokemiske 
robotter, der hjælpeløst styres af 
kræfter, der kan forstyrre vores 
hjerner, slette vore hukommelser 
og bruge os, som de har lyst til. 
Sådan har de behandlet os. Vi er 
fanget i et spil poker, hvor der 
bruges mærkede kort. Men i dette 
århundredes sidste år gør vi som 
den uforbederlige spiller, der får at 
vide, at han bliver snydt, trækker 
på skulderen og siger: ‘Jeg ved 
det... men det er det eneste spil i 
byen!” 

For mig synes ufo-debatten at 
dreje sig om, hvad enten de er 
herfra eller ej. Hvis de er herfra, 
forventer jeg, at de vil vise sig at 
være en blanding af et ret natur¬ 
ligt fænomen, misfortolket som et 
naturligVprosaisk fænomen eller af 
psykologisk oprindelse. Hvis de 
ikke er herfra, er debatten om 
ikke-jordiske eller fler-dimensio- 
nelle mindre krampagtig, når den 
ikke-jordiske oprindelse bliver 
accepteret. 

Disney tand of the Gods er fuld af 
så mange fascinerende oplys¬ 
ninger, at jeg har tilbøjelighed til 
at miste forbindelsen til Keels 
argumenter. En titel, der ville have 
passet bedre på denne bog er "Alt 
det, du altid har ønsket at få at 
vide om ufoer, men har været 
bange for at spørge om.” 

Jeg vil i høj grad anbefale Disney- 
land of the Gods, da denne bog er 
et positiv bidrag til vore dages 
ufo-debat. H 

Pony Godt c 


UFO-sfyrt ved Aztec 

UPO Crash at Aztec: A Well Kept 
Secnet 

William S. Steinman, med assis¬ 
tance fra Wendelle C. Stevens, 
American West Distributørs, 1987. 
625 sider, hardcover. Pris: USS 
22,50. 

UFO Crash at Aztec er forsøg på at 


genoplive den historie, som Frank 
Scully som den første skrev om i 
sin miskrediterede klassiker fra 
1950, Behfnd the FJying Saucers 
-at et formodet, forulykket ufo og 
dets døde besætning blev fundet i 
New Mexico i 1948. Om det lykkes 
at overbevise læserne, afhænger i 
høj grad af, hvor mange beviser, 
der skal til, for at overbevise den 
enkelte. 

Påstandene er som følger: 

1) Foruden i New Mexico er ufoer 
styrtet ned og fundet i Arizona, 
Montana, Virginia, Argentina, 
Mexico, Nordafrika, Norge, Sveri¬ 
ge, Tyskland og England. 

2) Det fartøj, der forulykkede ved 
Aztec og i hvert fald et af de andre, 
styrtede ned som følge af, at det 
blev forstyrret at en ny, kraftig 
militær radar. 

3) Den amerikanske regering fandt 
intakte ufoer og undersøgte dem et 
hemmeligt sted i Nevada. 

4) Nogle nyere ufo-observationer 
(inklusiv Cash-Landrum tilfældet) 
er resultatet af vore forsøg på flyve 
et fundet eller eftergjort fremmed 
fartøj. 

5) Overlevende besætningsmed¬ 
lemmer fra ufoerne blev fundet på 
nogle af nedstyrtningsstedeme. 

Forfatteren kommer med nogle 
stærke beviser til fordel for Aztec- 
tilfældet. Disse beviser er stort set 
baserede på en række imponerende 
øjenvidneberetninger og nogle for 
nyligt frigivne regeringsdokumen¬ 
ter. 

I sit forord til UFO Crash at Aztec 
skriver nedstyrfcning^/bjærgnings- 
guruen Leonard Stringfield, at 
bogen fik ham til at revurdere den 
meget bagtalte Aztec-beretning. 

Mit gæt er, at bogen vil have 
samme effekt på enhver anden, der 
læser den uden at være forud¬ 
indtaget. 

Bogens andre og noget mere kon¬ 
troversielle påstande (f.eks. at de 
fremmede bruger deres baser til at 
bortføre mennesker og lave men¬ 
neskelignende væsener af organer 
fra mishandlede dyr) hviler på 
nogle meget tynde beviser, men 


ikke desto mindre er der “beviser” 
nok for alle andre, end de mest 
skeptiske læsere. 

På trods af et noget mærkeligt 
format og flere forskellige skrift¬ 
typer, der gør den til et privat¬ 
trykt værk, er UFO Crash at Aztec 
provokerende nok til, at den bør 
stå på alle ufo-biblioteker. D 

Fhil Rife 


Ikke fa tøsedrenge! 

The Extratemestria/s and The/r 
Reality. John H. Andrews. JACO, 
Prescott, Arizona, marts 1989. 96 
sider. Pris: $ 10,00. 

Vi bliver i det mindste advaret på 
omslaget: “Denne bog kan in¬ 
deholde kontroversielle emner, 
som mennesker med visse reli¬ 
giøse overbevisninger kan finde 
stødende.” 

Måske skulle de seriøse ufologer 
også advares. Andrew konklu¬ 
derer, at de fremmede ikke vil os 
noget godt, og at de sandsynlig¬ 
vis bruger mennesker “som 
organdonere for deres egne syge 
kroppe og mad til deres afkom.” 

Forfatteren er forberedt på et 
angreb, for han har bygget et 
beskyttelsesrum, hvor en familie 
kan overleve i et helt år. n 

George M. Eberhart 

FOO Fighters 

A Research Paper to the Pheno - 
men on Known as Ghost Rockels 
and Foo Fighter Mark lan Bird- 
sall. Quest Publications, Leeds, 
England. 54 sider. Pris: 54 pence. 

Som en seriøs fortaler for ek¬ 
sistensen af tyske supervåben 
under anden verdenskrig hævder 
Birdsall, at disse var ansvarlige 
for ufo-rapporterne fra 1943 til 
1947 og muligvis også senere. 
Selv om oplysningerne ikke er så 
godt dokumenterede, som man 
godt kunne ønske, er der alligevel 
et eller andet i bogen, der tyder 
på, at disse våben nåede længere 
end til tegnebordet. □ 

George M. Eberhart 

Seriøs ufologi 


Af Ole Henningsen 

Journal of UFO Studies New 
Senes, Vol. 1, 1989, 176 sider. 
Udgivet af The J. Allen Hynek 
Center for UFO Studies, 2257 W. 
Peterson Ave., Chicago, Illinois 
60659, USA. ISSN 0730-5748, pris: 
US$ 15,- + porto til Europa USS 
3,-. 

Efter en længere pause, er man 
igen startet med udgivelser fra The 
J. Allen Hynek Center for UFO 
Studies i USA udover tidsskriftet 
International UFO Reporter, der 
udgives hver anden måned. 

Er UFO-bortførelser virkelige? Bli¬ 
ver folk virkelig bortført af ikke- 
jordiske væsener? Eller er disse 
beretninger og teorier alle fantasi 
og svindel? 

Det er nogle af de spørgsmål, 
denne udgave af Journal o f UFO 
Studies beskæftiger sig med gen¬ 
nem en lang række debattørers 
forskellige indlæg og kommentarer. 

Folkloristen Thomas E. Bullard er 
i sin indledende artikel dykket ned 
i de mangeartede problemer ved¬ 
rørende hypnose i forbindelse med 
UFO-oplevelser. 

Bullard har undersøgt sammen¬ 
hængen mellem hypnose og UFO- 
bortførelser. Kritikkere har ind¬ 
vendt, at beretninger om bortførel¬ 
ser kun er baseret på fantasi, som 
hos vidnerne er blevet til virkelig¬ 
hed, i høj grad stimuleret af selve 
de efterfølgende hypnotiske eks¬ 
perimenter. 

Thomas E. Bullard har sammenlig¬ 
net beretninger fremkommet både 
uden og ved hjælp af hypnose. 
Hans undersøgelser viser, at beret¬ 
ningernes form og indhold er uaf¬ 
hængig af, om der er anvendt 
hypnose. Yderligere anfører han, at 
hypnotisørens baggrund og person¬ 
lighed ikke synes at have indfly¬ 
delse på beretningerne. 

Endvidere er “rigtige bortførelses¬ 


beretninger” iflg. Bullard mere 
sammenhængende end de beret¬ 
ninger, som almindelige forsøgs¬ 
personer under hypnose er blevet 
bedt om at opdigte. 

Thomas E. Bullard konkluderer, at 
selvom anvendelsen af hypnose 
ikke er fejlfri, er hypnose alene 
ikke baggrunden for fremkomsten 
af beretningerne om UFO-bort¬ 
førelser. 

I tresserne var mange af den opfat¬ 
telse, at man med hypnosen havde 
et redskab i hænderne, der i visse 
tilfælde kunne hjælpe med at 
fremskaffe yderligere detaljerede 
enkeltheder frem hos UFO-obser- 
vatører om deres oplevelse. 

Dette var en naturlig følge af 
fremkomsten i 1966 af John G. 
Fuller’s bog “The Interrupted Jour- 
ney” af et af de nu klassiske 
UFO-bortførelsestilfælde omhand¬ 
lende Betty og Bamey Hiil, der 
gennemgik en lang række hypno¬ 
tiske eksperimenter bl.a. for at 
forsøge at huske hændelser i tids¬ 
intervaller, der ellers var glemt i 
forbindelse med deres UFO-ople- 
velse. 

Også i Danmark blev der gennem¬ 
ført hypnotiske forsøg med en ung 
mand, der havde været ude for en 
usædvanlig UFO-tildragelse og i 
den forbindelse ikke kunne gøre 
rede for et vist tidsforløb under 
denne nærobservation. Forsøget 
blev dog af forskellige årsager 
afbrudt, og der blev derfor ikke 
opnået de resultater, man i UFO- 
kredse ellers havde håbet på. 

Forsøg med hypnose synes at godt¬ 
gøre, at man ofte er i stand til at 
huske detaljer, der ellers tilsynela¬ 
dende er glemt. Den ameri-kanske 
medicinske sammenslut-ning 
advarer dog generelt mod at tro for 
meget på de informationer, der 
dukker op under hypnose. Der er 
foretaget forsøg, hvor personer 
skulle huske vers i sange. Det viste 
sig, at forsøgspersonerne kunne 


huske versene langt bedre end 
ellers, men samtidig “huskede” 
personerne også dele af vers, der 
slet ikke havde været i' de benyt¬ 
tede sange. Og så er man jo næs¬ 
ten lige vidt. 

Størstedelen af denne CUFOS- 
udgivelse udgøres af en kvalificeret 
debat for og imod UFO-bortførel¬ 
ser, og denne debat befinder sig på 
et mere seriøst plan end de efter¬ 
hånden mange bøger og tidsskrif¬ 
ter, der beskæftiger sig med bort¬ 
førelser, der især er fremkommet 
fra amerikansk side i de senere år. 

Også den kendte UFO-skeptiker 
Philip Klass har skrevet om bort¬ 
førelser i bogen “UFO Abductions: 
A Dangerous Game”, der blev udgi¬ 
vet i 1989 af Prometheus Books. I 
sin sædvanlige stil langer Klass ud 
til højre og venstre uden smålig 
skelen til objektiviteten. 

Redaktøren af Journal of UFO 
Studies er Michael D. Swords, der 
er professor i naturvidenskab ved 
Western Michigan University. 
Swords konkluderer, at selv om 
debattørerne er uenige i årsagen til 
beretningerne om bortførelser, så 
er de alle enige i, at der endnu 
ikke er et særligt dybt kendskab til 
dette emne. Alligevel er emnet 
udbredt i en sådan grad, at det bør 
påkalde sig yderligere videnskabe¬ 
lig undersøgelse. 

Et af CUFOS-udgivelsemes bedste 
afsnit er iøvrigt et indlæg af 
Swords, hvor han beskæftiger sig 
med videnskaben og den ikke-jor- 
diske hypotese i relation til ufolo- 
gien. 

Kun i ringe omfang har den 
videnskabelige verden beskæftiget 
sig med den ikke-jordiske hypotese 
som en del af forklaringskomplek¬ 
set for UFO-fænomeneme. Det er 
Swords opfattelse, at dette er en af 
årsagerne til, at den øvrige del af 
den akademiske verden gennem 
årene i høj grad har kunnet 
ignorere fænomenerne. 

Professor Sword gennemgår deref¬ 
ter på en overskuelig og inter¬ 
essant facon problematikkerne i 
forbindelse med begrebet liv i 
universet og eventuel kontakt her¬ 
til, men hele tiden med det ene øje 
på UFO-problematikken. 

Det mest teknisk betonede indlæg i 
denne udgave af Journal of UFO 
Studies er skrevet af biokemikeren 
Erol A. Faruk om de fysiske spor i 
forbindelse med den kendte UFO- 
landing ved Delphos i Kansas i 
1972. 

Faruk har foretaget en række ana¬ 
lyser og siger med baggrund i 
undersøgelserne, at svindelhypote¬ 
sen er den mindst plausible i 
denne sag. 

Man regner med én årlig udgi¬ 
velse, og der er udgiverens håb at 
kunne holde en rimelig videnska¬ 
belig standard i indlæggene også i 
de kommende udgaver af denne 
skriftserie, både ved at sikre sig 
forfattere med en videnskabelig 
baggrund men også ved at gen¬ 
nemgå indsendte manuskripter og 
afvise disse, hvis de ikke har en vis 
akademisk standard. 

Når man ser på det foreliggende 
værks indhold og baggrunden hos 
dets forskellige forfattere, må man 
konkludere, at dette foreløbig er 
lykkedes. 


Hermann Oberth på 
UFO-scenen 

Hermann Oberth und die UFO- 
Forschung af Dieter von Reeken 
Gesellschaft zur Erforschung des 
UFO-Phånomens (GEP) e.V., Post- 
fach 2361, D-Ludenscheid 1. GEP- 
Sonderheft 15, 1990, ISBN 3- 
923862-15-6, 26 sider, pris: 5,- 
DEM. 

I oktober 1960 drog en lille flok 
unge danskere til Wiesbaden i 
Vesttyskland for at deltage i UFO- 
kongressen arrangeret af den tyske 


organisation DUIST. Det var første 
gang, at danske UFO-interesserede 
personligt stiftede bekendskab med 
en af foredragsholderne, den tyske 
rumfartspioner, professor Her¬ 
mann Oberth, der allerede så tid¬ 
ligt som i 1923 havde udgivet 
bogen “Die Rakete zu den Plane- 
tenråumen”. Denne bog beskrev 
med næsten profetisk klarhed de 
væsentligste elementer i nutidens 
storraketter. 

Det var da også som “rumfartens 
fader", at Oberth gennem årene 
blev kendt af en bredere offentlig¬ 
hed. Allerede i halvtredserne ved¬ 
kendte professor Oberth sig inter¬ 
essen for et i “raketkredse” så 
kontroversielt emne som UFO'er. 

I 1966 lykkedes det at få professor 
Oberth som taler ved SUFOI-kon- 
gressen i Fredericia, hvor et stort 
antal medlemmer lyttede til den da 
72-årige Oberth s redegørelse for 
nødvendigheden af forskning i 
UFO-fænomeneme. 

Hermann Oberth døde i december 
1989 i en alder af 95 1/2. 

Allerede i februar 1990 var Dieter 
von Reeken fra Luneburg klar med 
en sammenstilling af Oberth’s 
betydning for den tyske UFO-scene 
gennem årene. 

Dieter von Reeken har kendt 
Oberth siden 1967 og har gennem 
årene jævnligt været i kontakt med 
ham. Forsiden af det foreliggende 
skrift prydes da også af et billede 
af forfatteren sammen med Her¬ 
mann Oberth og Werner von 
Braun ved festligholdelsen af 
Oberth s 75 års fødselsdag. 

I dette 26 siders hefte i A-5 format 
beskæftiger Dieter von Reeken sig 
med Oberth's liv og hans forskel¬ 
lige arbejder. 

Men nok så interessant er forfat¬ 
terens redegørelse for professor 
Oberth's måske lidt kontroversielle 
optræden på den tyske UFO-scene, 
hvor han gennem en del år mod sin 
vilje blev kædet sammen med 
useriøse og sekteriske synspunkter, 
der blev forfægtet af en af de tyske 
UFO-organisationer. 

De foreninger, forlag m.v., der be¬ 
skæftiger sig med Hermann 


Oberth beskrives kort, ligesom hef¬ 
tet indeholder en fortegnelse over 
Oberth's forskellige udgivelser og 
de mange biografier, der har be¬ 
skrevet hans liv og virke. 

Dieter von Reeken løber ikke med 
en halv vind og hans omfattende 
noter afslutter dette lille glimrende 
værk om en fascinerende personlig¬ 
hed. □ 

Ole Henningsen 


Flotte farvefotos af 
døde køer 

An A/ien Hånest Further Evi¬ 
dente Linking Animai Muti/abons 
and Human Abducbon to A/ien 
Life Forms. Linda Moulton Howe. 
Linda Moulton Howe Productions, 
Colorado. Juni 1989. 455 sider. 
Farveillustrationer, bibliografi og 
index. Pris: USS 55,00. 

Endelig efter at have været for¬ 
sinket i lang tid, er Howes mag¬ 
num værk blevet udgivet Det 
indeholder et mix af kendsger¬ 
ninger og rygter om dyremishan¬ 
dlinger, bortførelser og MJ-12. 
Bogen er ikke just, hvad man kan 
kalde højdepunktet i den dybde¬ 
gående journalistik. Den omtaler 
Howes undersøgelser af kvæg¬ 
mishandlingerne uden at komme 
ind på den seriøse kritik, som 
Daniel Kagan og lan Summers 
kom med i deres Mute Evidence i 
1984 (se UFO-VISION 1987, side 
27). Dette fører til en omtale af 
bortførelser og forfatterens even¬ 
tyr med Richard Doty, Bill 
Cooper, Bill English og andre 
formodede velinformerede om 
ting som Project Grudge Report 
#13, ikke-jordiske, biologiske 
væsener og de fremmedes un¬ 
derjordiske baser. Selv de allervil- 
deste påstande bliver uden 
videre godtaget. 17 tillæg inklu¬ 
sive avisudklip, afskrifter af hyp¬ 
notiske sessioner, regeringsdoku¬ 
menter og korrespondance. 

Bogens lay-out er fremragende, 
men du betaler ret meget for 
højglanspapiret og farvefotogra¬ 
fierne af dødt kvæg. D 

George M. Ebertiart 

En verden af bortførelser 



Af George M. Eberhart 


An Independent Investigation of 
and Commentary on WbitJey Strie- 
bers Communion. Ed. Conroy. Wil¬ 
liam Morrow, New York. November 
1989. 415 sider. Pris: $ 15,95. 

Journalist ved San Antonio 
Express-News Conroy har lavet en 
førsteklasses undersøgelse af den 
påståede bortførte Whitley Strie- 
bere oplevelser. Conroys rapport 
indeholder interviews med Strie- 
bere venner, familie, kolleger såvel 
som med ufo-forskere (både til¬ 
hængere og modstandere), viden- 
skabsmænd, terapeuter og Strieber 
selv. 

Selv om bogen stort set taler for, at 
både Stræbere og mange andres 
lignende bortførelser er virkelige, 
er Conroy på ingen måde til¬ 
hænger af de teorier, som Budd 
Hopkins og andre har fremlagt: at 
ikke-jordiske udfører genetiske 
eksperimenter med uvidende men¬ 
nesker. I stedet ser han bortførel- 
sesoplevelseme som en mytisk 
eller arketypisk oplevelse af noget, 
der er en væsentlig del af den 
menneskelige udvikling, og derfor 
på én gang både fysisk og åndelig. 

Conroys undersøgelse fører ham 
ind i et område, der synes fjernt 
fra simple ufoer og fremmede 
(f.eks. den irske alfe-tradition og 
Aleister Crowleys magiske frem¬ 
manen), men han trækker en på 
mange måder helt korrekt forbin¬ 
delse mellem dem. Forfatteren af¬ 
slører også til slut sine egne usæd¬ 
vanlige oplevelser gennem de 
seneste år. 

Selv om bogen primært fokuserer 
på Stribers synspunkter og op¬ 
levelser, kaster den også et værdi¬ 
fuldt blik på de personer og filoso¬ 
fier, der er involveret i vore dages 
ufologi. Afsnittene med citater og 
interviews er ordrette og velafba¬ 


lancerede (man kan meget let høre 
Phil Klass sige, “Jeg har ofte sagt, 
at jeg blot ønsker, at jeg kunne 
leve lige så længe som myten om 
de ikke-jordiske besøgende"). 

Stribers uenighed med Hopkins, 
Jenny Randles og Philippe Mora 
(instruktør på Communion-filmen) 
bliver også omtalt. 

Ufo-bortførelsesoplevelsen er meget 
kompleks og involverer mange for¬ 
skellige slags mennesker og fæno¬ 
mener. 

Conroys bog er, selv om der er 
enkelte fejl i de endelige svar, et 
fascinerende og detaljeret indblik i 
det mysterium, som Communions 
læsere fandt uforglemmelig. P7 


UFO-kongres om 
bortførelser og 
rumskibs-hypotesen 

Abductfon and tbe ET. Hypothe- 
sis. MUFON 1988 International 
UFO Symposium Proceedings. 
MUFON, 103 Oldtowne Rd., 
Seguin, Texas 78155-4099, USA. 
241 sider. Pris: US$16,50. 

Den 24.-26. juni 1988 holdt 
MUFON sin 1988 kongres i Lin¬ 
coln, Nebraska, USA. Mange af 
ufologiens store personligheder var 
repræsenteret på kongressen, hvor 
de diskuterede det stigende antal 
bortførelsestilfælde og deres mu¬ 
lige årsager. 

I sit indlæg “Encounter at Buff 
Ledge: A UFO Case History” 
omtalte Walter N. Webb et bort¬ 
førelsestilfælde, der fandt sted den 
7. august 1988 nord for Burling¬ 
ton, Vermont, USA. Ofrene denne 
gang var en dreng på 16 år og en 
studine på 19. Walter N. Webb og 
R. Leo Sprinkle foretog en meget 

grundig undersøgelse. Webb kom 
til det resultat, at de unge menne¬ 
sker ikke forsøgte at lave et svin¬ 
delnummer, men havde haft en 
virkelig oplevelse, som det endnu 
ikke har været muligt at finde en 
forklaring på. 

Dr. Barry H. Downing, præst ved 
en kirke i Endwell, New York, og 
forfatter til bogen ‘The Bible and 
Flying Saucers” fortalte i sit ind¬ 
læg “UFOs: Four Questions for 
Theological Seminaries” om resul¬ 
tatet en rundspørge, som han 
havde foretaget. 100 deltagere i et 
teologisk seminar blev stillet nogle 
spørgsmål om ufoer. For eksempel 
om de troede, at nogle ufoer var 
under en eller anden form for 
intelligent kontrol og ikke af 
“denne verden”, og i tilfælde af et 
ja, om hvilken indvirkning det ville 
have på teologien. 

Redaktøren af “International UFO 
Reporter”, Jerome Clarke, talte i 
sit indlæg ‘The Fall and Rise of 
the Extraterrestrial Hypothesis” 
om de ufologiske standpunkter, der 
for tiden er fremherskende i Sta¬ 
terne og Europa. Mens man i USA 
beskæftiger sig med de mange 
bortførelsestilfælde og de fysiske 
“beviser” på, at nogle ufo-tilfælde 
må skyldes ikke-jordiske aktivite¬ 
ter, går man i Europa mere ind for 
at opstille nye forklaringsmodeller. 
Så kunne ufo-fænomenet (og også 
bortf ørelsestilfældene) blive for¬ 
klaret som værende en blanding af 
psykologiske, paranormale og folk¬ 
loristiske årsager. Men på grund af 
de “hårde facts” (mener en ameri¬ 
kansk kollega) har disse teorier 
ingen talsmænd i USA. 

David M. Jacobs havde et indlæg, 
der hed “Post-Abduction Syn- 
drome” (PAS). PAS er et større 
kompleks af fysiske og psykolo¬ 
giske symptomer, der optræder 
som skadelige eftervirkninger hos 
bortførelsesofre. Det er vigtigt at 
kende disse eftervirkninger, hvis 
man skal undersøge bortførelsestil¬ 
fælde og hjælpe den bortførte med 
at komme sig over PAS-effekteme. 

Det er endnu ikke lykkedes at 
finde en psykologisk forklaring på 
bortf ørelsestilfældene. Som en 
følge af denne kendsgerning frem- 


lagde Budd Hopkins sit indlæg 
“UFO Abductions - The Skeleton 
Key”, hvori han ikke forsøgte at 
finde et bevis ad logisk vej. 

Bruce S. Maccabee kunne i sit 
indlæg “A History of the Gulf 
Breeze, Florida Sighting Events” 
komme med et forholdsvis komplet 
overblik over begivenhederne i 
Gulf Breeze. Han gik kronologisk 
frem og kommenterede begivenhe¬ 
derne. Mens de førende ufologer 
især i Europa, mener, at der er 
meget stor sandsynlighed for, at 
Gulf Breeze billederne er forfalsk¬ 
ninger, har de amerikanske kolle¬ 
ger en helt andet mening. De 
mener ikke, at der er noget, der 
tyder på, at tilfældet er “bedrageri/ 
forfalskning”. 

Også de efterhånden ret berygtede 
MJ-12 dokumenter dukkede op på 
kongressen. Som den sidste taler 
lagde William L. Moore (og Stan¬ 
ton T. Friedman) med “MJ-12 and 
Philip Klass: What Are the Facts?” 
op til en debat. Disse dokumenters 
ægthed er jo et meget omstridt 
emne, så også den førende “kri¬ 
tiker” i USA har nogle “passende” 
ord at skulle have sagt. Desværre 
har Klass overset nogle ret væsent¬ 
lige kendsgerninger, så hans kritik 
hænger i en meget tynd tråd. Dette 
påpegede Moore da også meget 
kraftigt. Til sidst fremlagde han en 
sproglig og stilistisk analyse af 
Eisenhower-dokumentet, som en 
kendt ekspert havde lavet. Moore 
kom ganske vist med en hel del 
påstande, der skulle bevise doku¬ 
menternes ægthed, men efter min 
mening er der stadig al mulig 
grund til at mistænke dem for at 
være falske. 

Af andre indlæg på kongressen 
kan nævnes: Marge Christensens 
“Hynek’s Last Wish for Ufology”, 
og Raymond W. Boeches ‘Public 
Reaction to Alien Contact: A 
Study.” 

Det foreliggende referat fra 
MUFONs kongres indeholder en 
del andet, som den seriøst arbej¬ 
dende ufo-forsker helt bestemt kan 
drage stor nytte af. Og derfor: 
Anbefalelsesværdig. □ 

Hans- Werner PeinJger 


Brasiliansk oplevelse 

UFO Abduction at Maringå: The 
AGRIPO Experiment. A.J. 
Gevaerd. UFO Photo Archives, 
Tucson, Arizona. 1988. 213 sider. 
Pris: US$ 14.95. 

En oversat og udvidet udgave af 
Gevaerds Contatos imediatos no 
Paraha. Denne bog handler om 
Jocelino de Mattos’ og hans fami¬ 
lies bortførelsesoplevelser, der 
begyndte den 13. april 1979 nær 
Maringå i Brasilien. Man påstår, 
at de væsener, der bortførte fam¬ 
ilien, kom fra en stjerne i Andro- 
meda Galaxen (2.300.000 lysår 
borte), og at de udførte genetiske 
eksperimenter, n 

George M. Eberiiart 


Ny bibliografi 

I UFO-Vision 1937 bragte vi på 
side 17 under overskriften 
Sådan finder du ufo-bø g erne en 
fortegnelse over bibliografier, 
leksika, biblioteker og bøger 
specielt om UFO/IFO-fotos. Nu 
kan samlingen suppleres med 
en ny titel: 

Sachbuchkatatog Uber Ausseri- 
discbes Leben, UFO’s & Pra - 
Astronautik af Walter L Kelch 
(1989). 

Foruden omtale af tysksprogede 
bøger er der henvisninger til 
videofilm (VHS), TV-udsendel- 
ser og artikler i tidsskrifter. 

Det er interessant at se, at de 
største engelsksprogede sæller¬ 
ter ret hurtigt også udkommer 
på tysk - noget som ikke er 
muligt i Danmark på grund af 
det lille sprogområde. 

Bibliografien er på 130 sider i 
A5-format og koster 10,00 DM. 

Bestilling kan ske hos: 

Walter L. Kelck, Niederstr. 31, 
D-5472 Plaidt. □ 

Kim Mø/ier Hansen 

En naturlig død? 


Af Bob Rickard 


Death by SupematuraJ Causes? JÅ 
Jenny Randles og Peter Hough. 
Grafton Books, London. 1988. Pris: 
£2,99. 

De fleste af titlerne på de bøger, 
som Jenny Randles har skrevet de 
seneste år, slutter med et spørgs¬ 
målstegn. På den ene side kan det 
være, at udgiveren vil starte en 
debat med bogen. På den anden 
side kan det også være, fordi for¬ 
fatteren ikke har været i stand til 
at give en endelig konklusion. 

I Death by SupematuraJ Causes? 
fremlægger forfatterne syv meget 
interessante tilfælde, hvor eksper¬ 
terne (dommere, politi, rednings¬ 
folk osv.) ikke har været i stand til 
at finde dødsårsagen: 

Frederick Valentich forsvandt i sit 
lette fly, da han var på vej over 
Bass Strædet mod Tasmanien (se 
PUoter ser ufoer, SUFOI 1985). 
Trods ihærdige eftersøgninger 
fandt man hverken hans lig eller 
vraget af hans fly. 

Det er fuldt opklaret, at Jacqueline 
Fitzsimon døde af sine forbræn¬ 
dinger i 1985, men hvordan de 
opstod, er stadig uvist. 

Den skotske nonne Carol Compton 
blev beskyldt for, at hun forsæt¬ 
ligt havde forårsaget, at en af 
hendes protegeer var død ved en 
mordbrand i 1982, tilsyneladende 
ved “hekseri”. 

I 1980 blev Zigmund Adamskis lig 
fundet på en losseplads i York- 
shire. Han havde været meldt sav¬ 
net nogen tid. Et ufo fik skylden. 

Genette Tate uopklarede forsvin¬ 
den i Devon i 1978. 

Den epidemi af kvægmishan¬ 
dlinger, der gik over det meste af 
USA fra sidst i 1960eme til ind i 
1980erne. 

Og nogle bizarre tilfælde med vars¬ 


ler om død. 

Bogen er skrevet som en slags 
skønlitteratur, alligevel fremlæg¬ 
ger forfatterne resultaterne af de 
undersøgelser, som de med møje og 
besvær har lavet. Man kan sige, 
hvad man vil, men alt i alt inde¬ 
holder bogen nogle fine resumeer 
af de tilfælde, som den omtaler. 

Bogen må være interessant for 
historikere og sociologer, da den 
retter blikket mod den måde, 
hvorpå myndighederne, nyhedsme¬ 
dierne og offentligheden reagerede. 
Set ud fra mit synspunkt, begår 
forfatterne en fejl ved at lade selve 
mysteriet blive til en moderne folk¬ 
lore. Hvordan det kan lade sig 
gøre, kræver en forklaring. 1 



Beyond ExpJanatJon Af Jenny 
Randles. Robert Hale, London. 
1985. 208 sider. Pris: £ 9^95. 

Denne bog bærer typisk præg af, 
at den kun er udgivet for at give 
profit. Så Jenny Randles ligner her 
det store flertal, der kun skriver 
bøger for at få smør på brøddet. 

Bogen indeholder en samling af 
påståede førstehåndsoplevelser, 
som rige og kendte personer har 
haft med spøgelser og andet para- 
normalt (stemmer, drømme og 
møder med “væsener”). For den, 
der forsker i forteanske tilfælde, 
har bogen kun værdi som en for¬ 
tælling. Men den viser også, at de 
rige og berømte har samme ople¬ 
velser med og “tro” på det “over¬ 
naturlige” som mere almindelige 
mennesker. 

I bogen er der også en interessant 
omtale af tilfælde og ulykkesfugle, 
samt et indeks over de omtalte 
personer og deres erhverv. 


Gammel vin 
på nye flasker 

Die Augen der Sphinx. Erich 
von Dåniken. C. Bertelsmann 
Verlag, Miinchen. 1989. 318 
sider, farveillustrationer, noter 
og index. 

Erich besøger Egypten og fin¬ 
der flere beviser på de forhis¬ 
toriske mysterier. Denne gang 
foretager han en arkæologisk 
udgravning, som afdækker 
mumierne af i tusindvis af kro¬ 
kodiller og fugle. Han funderer 
over de bizarre, zoologiske 
hybrider, som egypterne afbil¬ 
lede i deres malerier og skulp¬ 
turer (som for eksempel Sfin- 
xen) og kommer med den teori, 
at nogle må have eksperimen- 
teret med genteknologi 
dengang. □ 

George M. Eberhart 

Guf for de gale 


Af Kim MøJJer Hansen 

Der er mange måder at blive tosset 
på. Man kan tage stoffer, sniffe 
lightergas og blæse hjernen ud, 
drikke sig fra sans og samling eller 
foretage sig andet åndsvagt. Men 
den mest fornøjelige måde at blive 
gal på er nok at læse “Fortean 
Times” og “Strange Magazine”, der 
beskæftiger sig med allehånde 
mystiske hændelser og okkulte 
emner. Hvis man som jeg læser 
bladene i småbidder, undgår man 
forhåbentlig at miste forstanden 
helt. Til gengæld får man en masse 
muntre timer og stof til nye, nat¬ 
lige mareridt. 



Fortean Times blev skabt af Bob 
Rickard i 1973 for at fortsætte det 
arbejde, som Charles Fort (1874- 
1932) påbegyndte med at indsamle 
udklip og andre informationer om 
alle mulige besynderligheder, mys¬ 
tiske hændelser, gåder o.lign.. I de 
første 15 numre hed bladet ‘The 
News” og udkom hver anden 
måned. Fra 1976 skiftede bladet 
navn til det nuværende og voksede 
i omfang, således at hvert nummer 
fra 1983 har været på 70-80 sider. 
Siden 1985 har Bob Rickard fået 
en medredaktør ved navn Paul 
Sieveking. I dag udkommer For¬ 
tean Times med 1-2 numre årligt, 
og prisen er £9,00 for 4 numre, 
hvilket er meget billigt for at blad 
af denne høje kvalitet. 

Fortean Times er associeret med 
adskillige andre foretagender: Bob 
Rickards forlag Fortean Tomes, 
Bob Rickards Archives for Fortean 
Research samt Fortean Picture Li¬ 
brary, som er et veludstyret, pro¬ 


fessionelt billedbureau, der ledes af 
Janet og Colin Bord. 

Fortean Tomes har allerede udgi¬ 
vet adskillige glimrende bøger: 

♦ Mons trom! A Wizards Tale 
af Tony Shields (144 sider, 
ill.,£8.95) 

♦ Lost Lands and Sunken 
Cities af Nigel Pennick 
(176 sider, ill., £8.50) 

♦ UFOs 1947-1987: The 40 
Year Search For An 
Exp lanation, redigeret af 
Hilary Evans og John 
Spencer (384 sider, ill., 
£12,50) 

♦ Lake Monster Traditions. 

A Cross-Cultural Analysis 
af Michel Meurger (320 
sider, ill., £13.95) 

Desuden har Fortean Tomes netop 
i bogform udgivet et fotografisk 
genoptryk af Fortean Times num¬ 
mer 26-30. Genoptryk af numrene 
16-25 er på vej. 


Fortean Times 
20 Paul St, Frome, 
Somerset BA11 1DX, UK 



I 1988 opstod et amerikansk søs¬ 
terblad til Fortean Times, da Mark 
Chorvinsky sendte det første num¬ 
mer (dobbeltnummer) af Strange 
Magazine på gaden. 

Dette blad ligger indholdsmæssigt 
meget tæt op ad Fortean Times, 
men henter naturligvis en stor del 
af sit stof fra det amerikanske 
kontinent. 

Bladet er på 64-86 sider i stort 
format og gennemillustreret. Hidtil 
er der udkommet 6 numre, som 
alle er meget læseværdige, ligesom 
der er adskillige lange og gennem¬ 
arbejdede artikler skrevet af folk, 
som er specialister på deres felt. 
Prisen for 4 numre er USS 22,95. 

Strange Magazine 
P. O. Box 2246 
Rockville, MD 20847, USA 


Det seneste skud på stammen af 
forteanske tidsskrifter er det otte 
siders kvartalstidsskrift Arial Ano¬ 
malies International, som udkom 
med sit første nummer i foråret 
1990. Udgiveren er Robert D. 
Boyd. 

Det første nummer handler spe¬ 
cielt om William R. Corliss’ The 
Sourcebook Project. 

Corliss har i en årrække udgivet 
håndbøger og kataloger med beret¬ 
ninger om usædvanlige naturlige 
fænomener, som nattely s, torna¬ 
doer, jordskælv, usædvanlige lyde, 
luftspejlinger, unormale regnbuer, 
mærkelige nedfald, tidevandsbøl- 
ger m.m. 


Aerial Anomalies International 
P.O. Box 66404, Mobile 
Alabama 36606, USA 

Yoga, ufoer og nyreligiøsitet 


Af dr. Irving- Hexham. 

Forbindelsen mellem sære sekters 
ideer og de “harmløse” tanker, man 
møder ude i samfundet, er ikke 
altid straks indlysende. Denne 
artikel er et forsøg på at sætte 
nyreligiøse trossætninger i forhold 
til folkelig kultur. Forfatteren hæv¬ 
der, at for at bekæmpe sekter er 
det nødvendigt at kritisere det 
moderne samfunds irrationelle 
ideer. Modsat den almindelige 
opfattelse er sådanne ideer nemlig 
ikke harmløse, men indoktrinerer 
faktisk folk til at acceptere sekt¬ 
propaganda. 

Indledning 

Forholdet mellem yoga, flyvende 
tallerkner (ufoer) og medlemsskab 
af nyreligiøse bevægelser er ikke 
umiddelbart indlysende. Yoga er 
en ældgammel indisk teknik til at 
opnå åndelig ekstase. Flyvende tal¬ 
lerkner er en moderne ide med 
tvivlsom videnskabelig basis. Nyre¬ 
ligiøse sekter er et nutidigt socialt 
problem. Men både yoga og ufo’er 
indgår i det komplekse trossystem, 
der er ved at vokse frem i Vesten 
som en ny irrationalisme (dvs. 
forkastelse af fornuften). 

Det bedste eksempel på denne 
tendens var dens unge disciple, 
hippierne, sidst i 1960’eme. Skønt 
hippierne var de mest konsekvente 
af de nye irrationalister i deres 
forsøg på at efterleve deres over¬ 
bevisninger, udgjorde de faktisk 
kun toppen af et isbjerg. I dag tror 
20-35 pct. af folk under 35 i 
Nordamerika på astrologi, renin- 
kamation, og at ting som ufo’er og 
ESP er virkelige. Og det var i 
grunden de ideer, hippierne hyl¬ 
dede i 60’eme. Mange medlemmer 
af de nyreligiøse bevægelser bliver 
rekrutteret fra kredse, der har 
sympati for disse ideer. 


Guds død-og 
menneskets død 

I det 19. århundrede bekendte 
mange sig til ateismen og betrag¬ 
tede religion som primitive men¬ 
neskers forsøg på at få kontrol over 
deres omverden eller som et reds¬ 
kab for magtbegærlige præster. De 
mente, at Oplysningstiden havde 
frigjort det moderne menneske fra 
den slags overtro og indvarslet en 
ny Fornuftens Tidsalder. Mennes¬ 
ket var blevet sin skæbnes herre, 
sit eget forsyn. Få tænkere indså 
alle konsekvenserne af disse tan¬ 
ker. Flertallet troede på Den 
uundgåelige Udvikling og mennes¬ 
kets mulighed for at blive fuldkom¬ 
ment. Men en lille minoritet 
erkendte, at ikke alt ville blive 
“godhed og lys”. 

I sidstnævnte gruppe var Frie¬ 
derich Nietzsche, som modigt så 
ateismens intellektuelle følger i 
øjnene. Da han erklærede, at “Gud 
er død”, frydede Nietzsche sig ikke 
over denne nyfundne “frihed”, men 
gruede for, hvad fremtiden kunne 
rumme. Walter Kaufmann kom¬ 
menterer: 

Nietzsche ser profetisk sig selv som 
en gal mand: At have mistet Gud 
betyder vanvid; og når menneske¬ 
heden opdager, at den har mistet 
Gud, vil en universel galskab 
bryde ud. 

I sin bog “Rebellen” tager Albert 
Camus dette tema op og argumen¬ 
terer, at drabet på Gud fører til 
selvmord, menneskehedens død. 
Således så mange intellektuelle i 
1940’eme og 50’eme ingen fremtid 
for menneskeheden, og den hold¬ 
ning blev accepteret af mange 
unge. Som Kenneth Rexroth 
bemærkede i 1970, har ungdom¬ 
mens uro “ændret sig til at gælde 
den vigtigste sag i menneskehe¬ 
dens historie: Vi er på vej til at 
uddø.” Det var en bred opfattelse, 


at hvis atomkrig ikke ødelagde 
menneskeheden, ville et økologisk 
sammenbrud gøre det. 

Sidst i 60’eme og først i 70’eme 
triumferede pessimismen blandt de 
unge. Denne pessimisme skabte de 
forudsætninger, som gjorde “mod¬ 
kulturen” mulig. 

Kilden til mange af de ideer, der 
var in blandt unge mennesker på 
det tidspunkt, kan spores tilbage 
til Oplysningstiden, men disse tan¬ 
kers nye appel må søges i den 
moderne hverdag. 

Poul Goodman hævder, at unge i 
teknologiske samfund får en 
“absurd opvækst”. Jo mere intelli¬ 
gent et menneske er, jo mere 
absurd kan verden blive. At 
arbejde er blevet uden mening. 
Landmanden ser resultatet af sit 
slid, men arbejderen ved samle¬ 
båndet ser aldrig et rigtigt resultat 
af sit. Hvis han bygger en bil, er 
det ikke noget at være stolt af, for 
han ved, at den er beregnet til at 
få en meget begrænset levetid. 
Biler - mente man - blev bygget til 
at gå i stykker ret hurtigt. Det 
samme gjorde tusindvis af andre 
ting i Vestens forbrugersamfund. 
Alt, hvad man gjorde, var at lave 
flere og flere varer til at bygge 
større og større lossepladser med. 

Samtidig fandt man, at der ikke 
var nogle faste værdier i det 
moderne samfund. De gamle vær¬ 
dier blev holdt frem til offentlig 
latterliggørelse, men der blev ikke 
sat nye i deres sted. Som en 
forfatter udtrykte dilemmaet: 

Hvis vi handlede ret ved at føre 
krig mod Tyskland og fordømme 
tyskerne for at forfølge jøderne, 
hvordan kunne vi så begå en lige 
så stor ondskab ved at bruge atom¬ 
bomben mod civile i Japan? 

På denne baggrund så de unge 
deres forældres liv som en del af en 
stor løgn. Den ældre generation 

levede uden mening eller håb, men 
som om der eksisterede mening 
eller håb. For de unge forekom 
denne livsform formålsløs og 
absurd. En ny frakke i dag, en ny 
bil i morgen, så et større og bedre 
hus. Flere biler og mere tøj. Men 
når folk standsede op for at tænke 
sig om, hvor førte alle disse 
materielle goder så hen? Bragte de 
lykke? Bragte de fred i sindet? Nej! 
Tressergenerationen vidste bedre. 
Døden var det eneste, vi virkeligt 
kunne være sikker på, og hvis 
døden, som den havde lært, var 
afslutningen på alt, så var alt 
andet irrelevant. I dødens lys var 
alting relativt. Enhver menneske¬ 
lig indsats blev meningsløs. Men¬ 
nesker dør; racen vil uddø; så 
hvilken mening er der med at leve? 
spurgte man. Således indså man, 
at materialismens løfter var død¬ 
fødte. 

Det orienta/ske trip 

Når materialismen blev forkastet 
som et utilfredsstillende livsgrun¬ 
dlag, hvorfor vendte de unge så 
ikke tilbage til deres kulturelle 
rødder i jødedommen eller kristen¬ 
dommen? Det synes at være et 
rimeligt spørgsmål. Men tresser¬ 
generationen havde fra fødslen 
lært, at jødedommen og kristen¬ 
dommen ikke var til at tro på. For 
dem havde traditionel vestlig reli¬ 
gion aldrig været en ægte valgmu¬ 
lighed. De havde forkastet deres 
forfædres tro, før de var gamle nok 
til at kende den. Af forældre, 
lærere og jævnaldrende havde de 
lært, at “videnskaben beviser, at 
Biblen tager fejl”. Adam og Eva og 
historierne om Moses var myter - 
opdigt, en primitiv races folkeeven¬ 
tyr. Hvad Jesus angik, så var han 
en god mand, det er en skam, han 
døde sådan en grusom død. Men 
hans knogler ligger stadig i Jeru¬ 
salem. 

Forudsat denne holdning, hvilke 
religiøse alternativer var der så 
tilbage for folk, som forkastede 
materialismen? Der var nogle styk¬ 
ker, men den mest attraktive var 
hinduismen. Årsagen til valget af 
et hindu-trosgrundlag var ifølge 
Timothy Leary indisk påvirkning 


af englænderne under 300 års bri¬ 
tisk styre i Indien. I den tid skete 
der talrige konverteringer til in¬ 
disk religion i den britiske hers¬ 
kende klasse. Ved tilbagekomsten 
til England bragte disse nyom- 
vendte de østlige religioner til Ves¬ 
ten. Når mange mennesker vender 
sig til nyreligiøse bevægelser i dag, 
går de simpelt hen i fodsporene fra 
de tidligere konvertitter til hin¬ 
duismen. 

I 1965 antog en revolution i hold¬ 
ningerne hos Vestens unge kæmpe¬ 
proportioner og ændrede fuldstæn¬ 
dig millioners holdning. Som Jeff 
Nuttal bemærker i sin bog “Bomb 
Culture”: 

I 1963 var bare det at nævne 
begrebet Gud nok til at kalde på 
latteren. I 1965 var det det mest 
alvorlige problem for folk. 

Omtrent fra en dag til den næste 
meldte en stor del af de unge sig 
ud af den overvejende verdslige, 
positivistiske kultur og vendte sig 
til østlige trosformer. For at fork¬ 
lare dette lagde mange i den ældre 
generation skylden på eufori¬ 
serende stoffer. Narko spillede 
uden tvivl også en vigtig rolle i 
bevægelsens fødsel, men som tiden 
gik, svandt dens betydning ind, og 
meditationens rolle voksede. Stof¬ 
fer var porten til en ny verden af 
åndelige realiteter, men når først 
man var kommet gennem porten, 
opgav man brugen af stoffer. Det 
grundlæggende problem var et 
spørgsmål om mening. Stofferne 
var kun et middel for at nå et mål 
i jagten på en identitet. 

Da først meditationen greb om sig, 
svandt brugen af stoffer ind lige 
som brugen af stoffet “soma” i det 
gamle Indien. Vigtigere er imidler¬ 
tid yogas og visse hindu-trossæt¬ 
ningers rolle i etableringen af en 
folkelig kultur, der gav grobund for 
de nyreligiøse kulters vækst. 

Yoga og meditation 

Den centrale kærne i alle indiske 
religioner er den teknik til at opnå 
ekstase, der kaldes yoga. Inden for 
den indiske tradition er der mange 
forskellige typer yoga, men de 
leder alle til samme mål: Ophævel¬ 


sen af normale mentale aktiviteter 
og en ekstatisk oplevelse, der kan 
beskrives som “total frihed”. 

Disse øvelser fører til en verden 
uden for tid og rum, hvor individet 
mister al bekymring for vor - 
dødens og forfaldets - forbigående 
verden. Oplevelsen bliver den ene 
sande virkelighed, som gør livet 
udholdeligt. Alle andre religioner 
af indisk oprindelse henter deres 
betydning fra yoga og er logiske 
følger af yoga. 

Det påstås ofte, at yoga og medita¬ 
tionsøvelser, der er hentet fra yoga, 
ikke indebærer nogen religiøs tro. 
Man hævder, at yoga er en sund 
måde at slappe af på. Selv om den 
oprindeligt er udviklet i Østen, er 
den “religiøst neutral”. Den førende 
fortaler for denne holdning er 
Maharishi Mahesh Yogi, der blev 
berømt i 1967, da the Beatles 
påstod, de var blevet hans disciple. 
Han er leder af Spiritual Regene¬ 
ration Movement, Bevægelsen for 
åndelig Genfødsel, der praktiserer 
det, han kalder Transcendental 
Meditation. 

Men trods disse påstande om det 
modsatte synes det afgjort, at yoga 
ikke kan praktiseres isoleret fra 
andre indiske trosætninger. Hele 
yoga-begrebet er baseret på en 
omhyggeligt udarbejdet tros-teori 
om menneskelivets vilkår. Den ter¬ 
minologi, der bruges til at forklare 
selve yoga-udøvelsen, indebærer, 
at man accepterer nogle grundlæg¬ 
gende forudsætninger med reli¬ 
giøse rødder. 

Det skal ikke benægtes, at mange 
mennesker praktiserer yoga, fordi 
de ærligt tror, at det er sundt og 
værdi-neutralt. Men som tiden går, 
begynder sådanne mennesker 
ganske langsomt og umærkeligt at 
acceptere andre begreber, som 
rummer afgjort religiøse hold¬ 
ninger. Dette faktum indrømmes af 
Richard Hittleman i forordet til 
hans bog “Guide to Yoga Medi¬ 
tation”. 

Hitteman kommenterer de 
ændrede holdninger til religion hos 
amerikanerne. Han bemærker, at 
da han oprindelig begyndte at 
undervise i yoga for 20 år siden, 

fik han den til at virke så ameri¬ 
kansk som muligt. Han vidste, at 
gennemsnitsamerikaneren ikke var 
spor interesseret i verdensfjeme 
religiøse ting. Derfor klædte han 
sig meget konventionelt og påstod, 
at yoga var meget sundt, for at 
tiltrække amerikanerne, der er 
besat af sundhed. Men han vidste, 
at når de først var begyndt at 
praktisere yoga, ville interessen for 
religion og en accept af religiøse 
trossætninger følge af sig selv. 

Den slags holdninger ligger bag 
meget af den "åndelige” pro¬ 
paganda, som virker harmløs, men 
i realiteten hjælper med at frem¬ 
elske en intellektuel forvirring, der 
giver næring til de nyreligiøse sek¬ 
ter. 

De basale yoga-ideer 

Talrige religiøse ideer er blevet 
knyttet til yoga, men de grundlæg¬ 
gende er karma, reinkarnation og 
astrologi. Disse ting tror mange 
mennesker i dag på - på et meget 
overfladisk plan. Men det må 
nødvendigvis erkendes, at det fol¬ 
kelige kendskab til disse religiøse 
ideer sandsynligvis ikke er mindre 
forvirret end det folkelige kends¬ 
kab til jødedommen og kristendom¬ 
men. 

Karma 

Karma forstås populært som den 
universelle lov om årsag og virk¬ 
ning. I den religiøse hindu-bog 
Bhagavad Ghita beskrives karma 
som “Skabelsens kraft, hvorfra alle 
ting har deres liv”. Enhver hand¬ 
ling, god eller dårlig, har en kar- 
misk virkning og er en del af 
karma. Karma er den totale sum af 
alle tanker, ønsker og handlinger 
hos individer og hele menneskera¬ 
cen. Enhver karma-handling har 
en virkning, som så producerer 
mere karma, enten god eller dårlig. 

Gode handlinger producerer god 
karma og fremmer således gode 
handlinger. Onde handlinger ska¬ 
ber dårlig karma og flere onde 
handlinger. Således danner karma 
en mægtig kæde, som binder men¬ 
nesker til livet. Der er lidelse i alle 
liv, men på grund af karmavirk- 


ningeme begærer vi faktisk denne 
lidelse. Hellere end at søge frihed 
søger vi at forlænge vore liv. Derfor 
er vi bundet i denne verden og 
også i den næste og for al evighed. 
Karma gør mennesker blinde for 
deres eksistens’ virkelighed og for¬ 
hindrer dem i at opnå den 
befrielse, der kommer ved at dyrke 
yoga. 

Karma-tro bruges af mange men¬ 
nesker, som ikke er sektmedlem¬ 
mer, men betragter sig selv som 
“spirituelle”, til at forklare den 
nuværende “økologiske krise”. De 
hævder, at mennesket i århundrer 
har voldtaget jorden og ignoreret 
naturens processer. Nu falder men¬ 
neskehedens dårlige karma tilbage 
på den selv, og naturen truer med 
at ødelægge mennesket. 

Denne overbevisning forklarer, 
hvorfor mange sektmedlemmer er 
vegetarer, før de går ind i en 
bestemt bevægelse. I deres øjne er 
det at spise kød det samme som at 
forøge sit lager af dårlig karma ved 
at overtage det døde dyrs karma og 
ved at blive indblandet i de kar- 
miske virkninger af slagtningen af 
det stakkels dyr. Den forklarer 
også (til 8ektmedlemmeme8 til¬ 
fredshed), hvorfor kritikere af 
deres tænkemåde ikke kan se 
sandheden i disse påstande. Ud fra 
deres tankegang er enhver, der 
vover at rejse indvendinger mod 
deres tro, et klart offer for virk¬ 
ningerne af dårlig karma, og derfor 
kan hans indvendinger bare 
ignoreres. 

Reinkarnation 

Beslægtet med virkningerne af 
karma i traditionel indisk tro er 
tanken om reinkarnation (genfø¬ 
delse) eller transmigration (sjæle¬ 
vandring). Men selv om reinkarna¬ 
tion er vidt accepteret i vestlig 
folkekultur i dag, sættes den sjæl¬ 
dent i forbindelse med karma. I 
stedet tror man på reinkarnation, 
fordi man tror, at der “videnskabe¬ 
lige” beviser for denne tro. Disse 
beviser optræder i form af på¬ 
ståede “minder” om tidligere liv, 
som visse personer hævder at 
have, og historier om eksperimen¬ 
ter udført af psykologer ved hjælp 


af hypnose. 

Oven i dette formodede bevisma¬ 
teriale tilbyder reinkarnation en 
nem forklaring på mange af livets 
s tørste gåder. Hvorfor bliver nogle 
mennesker født rige, andre fattige? 
Hvorfor kommer nogle mennesker 
altid ud for uheld? Den slags 
problemer kan alle afvises, så 
snart man tror, at nuværende 
lidelser er resultatet af onde ger¬ 
ninger begået i tidligere liv. 

Uden for egentlige sekter kan en 
sådan tro måske være harmløs, 
men ved at acceptere den, åbner et 
menneske sit sind for yderligere 
påvirkninger fra forskellige sekter. 
Den succes, grupper som Eckankar 
og Scientology har opnået trods 
kritik i medierne, viser, hvordan 
en udbredt interesse for reinkarna¬ 
tion kan bruges til at sælge en 
bestemt bevægelse. 

Astrologi 

Det tredie større begreb, der ofte 
forbindes med yoga, er astrologi. 
Den er ofte i en primitiv deter¬ 
ministisk form. Således forklarer 
mange sektmedlemmer deres 
nuværende knibe ved at sige, at 
“sådan skulle det være”. Den 
måde, vi lever på, hvor vi lever, og 
hvad vi tror på, opfattes altsam¬ 
men som resultater af himmelske 
kræfter, der tillægges en pseudovi¬ 
denskabelig respektabilitet ved at 
omtale dem i videnskabeligt 
klingende udtryk som “kosmiske 
kræfter”. På lignende måde vil 
folk, der søger rekrutter til sek¬ 
terne, spille på sammentræf og på 
de mulige tilhængeres astrologiske 
ideer for at “bevise”, at de er 
“skæbnebestemt” til at indtræde i 
sekten. 

Den nye myto/ogi 

I deres indiske sammenhæng er 
alle disse ideer forbundet med en 
rig mytologi om mytiske helte som 
Krishna og Rama. Hindumyteme 
rører ved de gamles hjerter og 
videregiver hinduismens essens til 
den opvoksende generation. Men 
de fleste hindu-historier er fuld¬ 
stændig fremmede for Vesten. 
Nogle fortalere for østlig religion 

som Hare Krishna-bevægelsen har 
forsøgt at introducere østlige myter 
og livsstil en gros til Vesten. Men 
responsen på den slags forsøg har 
været ret lille. 

I stedet er en ny mytologi ved at 
udvikle sig i Vesten, opmuntret af 
synkretistiske (religionsblandende) 
sekter. 

Den nye mytologi er en syntese af 
Vestens og Østens myter, sat sam¬ 
men ved hjælp af udtryk for tro på 
videnskaben. 

Således bliver de mere fremmedar¬ 
tede dele af de orientalske mytolo¬ 
gier gjort materielle og omtalt med 
udtryk som “gamle optegnelser om 
flyvende tallerkner” og lignende. 
På denne måde bliver flyvende 
kampvogne til “rumfartøjer” og 
magiske trylleformularer bliver 
‘"kraftfelter”. 

Den slags mekanismer gør de 
orientalske historier acceptable for 
vesterlændinge. Samtidig bliver 
vestlige myter rehabiliteret. 

Den nye mytologi giver en grund 
til håb uden for vor direkte synlige 
verden ved at overbevise den 
troende om, at mennesket ikke er 
alene i universet. Man bliver også 
beroliget med, at vor skæbne i 
sidste ende ikke ligger hos lederne 
af supermagterne eller FN. Den 
tilbyder en frugtbar, fantasifuld 
basis for de enkelte sekters pås¬ 
tåede “sandheder”. Den nye myto¬ 
logi kan yderligere analyseres i to 
elementer, der kan beskrives som 
ideer om “Den nye Tidsalder” og 
ideer om “Fremmede Civilisa¬ 
tioner”. 

Ne w Age-ideer 

Den nye mytologis bedst kendte 
lære er om Vandmandens Tidsal¬ 
der, populariseret i popmusicalen 
“Hair”. Den er baseret på den 
astrologiske tanke om “stjemetid- 
saldre”, hver med et spand på ca 
2200 år. Det hævdes, at enhver 
epoke består af 12 sådanne tid¬ 
saldre, der svarer til Dyrekredsens 
tegn. 

Hvornår hver ny tidsalder begyn¬ 
der, er ikke sikkert, men det kan 
bestemmes sådan cirka. Således 


siges det, at 8000 år før Kristus 
var Krebsens Tidsalder, som, fordi 
krebsen er vand-tegnet, var en 
fugtig periode og Syndflodens tid. 
Tidsalderen lige før Krisus var 
Aries, Stenbukkens, æra, og var 
karakteriseret af tilbedelse af 
bukke. Den kristne æra, som har 
varet de sidste 2000 år, var Fis¬ 
kenes Tidsalder. 

Men nu begynder en ny tidsalder: 
Vandmandens. Vandmanden er 
luft-tegnet. Det hævdes, at Fis¬ 
kenes Tidsalder var præget af for¬ 
virring og overdrevent føleri, men 
den nuværende tidsalder vil blive 
præget af “konstruktiv intelligens”. 
En ny harmoni vil komme til syne 
og skabe menneskets universelle 
broderskab baseret på større 
okkult viden. 

1960’emes hippier betragtede• sig 
selv som den nye tidsalders børn 
og herolder, der skulle varsle dens 
ankomst. Der var en fornemmelse 
af forventning i luften. Denne 
fornemmelse af forventning eksis¬ 
terer stadig og manipuleres af sek¬ 
terne. Den bliver ofte udtrykt som 
en tro på “Kristi Genkomst”. 

Hvad “Kristi Genkomst” egentlig 
betyder for de ny religiøse grupper 
er sædvanligvis uklart. Nogle har 
et fundamentalistisk syn på Kristi 
personlige genkomst, men for de 
flerste er denne kristne tanke 
blandet med fremmed-elementer. 

Sommetider betragtes Kristus som 
en ny karismatisk leder, der vil 
vise sig på Jorden for at kalde alle 
mennesker til sig. I denne forstand 
betyder Kristi genkomst tilsynek¬ 
omsten af en “Kristus-agtig” mand. 

For andre er begrebet mere vagt og 
betegner en “åndelig kraft”, som 
kan identificeres med Kristi ånd. 
For flertallet er begrebet et forvir¬ 
ret rod omfattende aspekter af alle 
de tre mere klart udtrykte ideer. 
Disse bliver sommetider udbygget 
med henvisninger til figurer som 
kong Arthur, Gandalf, den hvide 
troldmand i Tolkiens trilogi 
“Ringenes Herre”, og rumfolk i 
flyvende tallerkener. 

Således smelter historier om den 
historiske Kristus, den uvirkelige 
Arthur-figur og den opdigtede 


Gandalf-figur sammen og skaber 
en stærk fornemmelse af forvent¬ 
ning til den kommende tidsalder, 
som hævdes at være indvarslet 
med de flyvende tallerkeners 
opdukken. 

Alle disse ideer viser længsel efter 
en frelser. Frelser figuren vil “gø re 
verden god”. Denne mytologi 
udtrykker en fast tro på “alle tings 
genoprettelse”. 

Tro på andre civilisa¬ 
tioner 

Troen på “andre civilisationer” kan 
opsummeres i sætningerne “vi er 
ikke alene - vi er ikke de første”. 
Der er mange grene af denne tro, 
men i deres inderste væsen forud¬ 
sætter de en fortidig guldalder, 
hvorfra mennesket er sunket. 

I modsætning til tidligere genera¬ 
tioners og primitive folkeslags 
mytologier forklares eksistensen af 
denne guldalder ikke med en eller 
flere guder. 

Den forklares med beretninger om 
rumrejsende. Det hævdes, at men¬ 
neskets originale høje civilisation 
blev bragt til jorden af teknologisk 
avancerede væsner, som etablerede 
en koloni på Jorden. Det var den 
første civilisation, men med tiden 
brød den sammen. Hvorfor er ikke 
klart. Der antydes noget om hov¬ 
mod og atomkrig, men gives ingen 
klar besked. 

Efter menneskehedens første civili¬ 
sations sammenbrud fulgte andre 
som Atlantis, Lemurien og Mu. 
Disse civilisationer eksisterer nu 
kun som svage erindringer i men¬ 
neskeracens ubevidste. Af disse 
store civilisationer voksede den 
historiske tids “mindre” kulturer - 
Kina, Egypten, Indien og de syda¬ 
merikanske. Disse senere civilisa¬ 
tioner menes ligesom den, der byg¬ 
gede Stonehenge, at være blevet 
skabt af overlevende fra de tidli¬ 
gere og større civilisationer. 

Der fortælles mange historier om 
disse “forsvundne kulturer” og den 
hemmelige viden, som de bevarede. 
Dog tror man, at de eneste antyd¬ 
ninger om denne store tabte arv i 
dag kan findes i legender og de 

forskellige racers “hellige skrifter'’. 
I bedste fald kan disse kun give et 
forvredent billede af sandheden. 

Denne forvridning forklares på to 
måder. For det første måtte 
lederne og de overlevende fra de 
høje civilisationer give deres viden 
hemmelig form og selv forklæde sig 
af frygt for at blive forfulgt af de 
skinsyge masser. For det andet gik 
den sande mening i mange af disse 
historier tabt med tiden. Historier 
om rummænd blev til historier om 
overmenneskelige væsner, senere 
kaldt “guder”. 

Trods disse fordrejninger mener 
man, at der kan læres nok af disse 
kilder til at vise, at menneskene 
engang levede i harmoni med 
naturen, og at “videnskaben” var 
baseret på at samarbejde med 
naturen, ikke undertvinge den. 
Man mener, at naturen må behan¬ 
dles som en levende organisme, 
ikke som en ting, man bare kan 
manipulere med. Det påstås, at 
mennesker i fortiden kunne hel¬ 
brede kræft og udføre vanskelige 
hjerneoperationer såvel som bygge 
flyvende maskiner og levitere gen¬ 
stande. Men i dag har menesket 
glemt, hvordan man gør disse ting 
“naturligt”. I stedet undertrykker 
mennesket Jorden med magt, tager 
ingen hensyn til naturåndemes 
ønsker og de naturlige kræfters 
strøm. 

Når der efterlyses beviser på sand¬ 
heden i disse påstande, henviser 
man til eksistensen af ældgamle 
bygningsværker som den store 
pyramide og Stonehenge. Samtidig 
fremsættes to påstande: Det 
hævdes, at moderne teknologi ikke 
kan lave tilsvarende bygningsvær¬ 
ker, fordi de er ingeniørtriumfer, 
som vi ikke kan udføre i dag. Det 
viser, at de blev bygget af en højere 
civilisation end vor egen. Og det 
hævdes også, at ortodoks arkæologi 
ikke kan forklare formålet med 
disse bygningsværker, som først 
bliver indlysende, når man betrag¬ 
ter dem under en rumfarts-syns¬ 
vinkel. 

En populær okkult forfatter, John 
Michell, siger i sin udlægning af 
disse ideer: 


Kong Arthur var den sidste af en 
slægt af herskere, som havde prø¬ 
vet at bevare noget af den kultur, 
der var blevet etableret i gudernes 
dage. Hans rådgiver, Merlin, ned¬ 
stammede fra den højere race og 
kendte mange af deres hemmelig¬ 
heder fra sin far. 

Det påstås, at efter Arthur gik 
disse hemmeligheder i det store og 
hele i glemmebogen i Vesten, men 
blev bevaret indtil reformationsti¬ 
den af små, hemmelige selskaber 
og munkegrupper. Under Reforma¬ 
tionen gik de endeligt “tabt” i 
Vesten. Men i Østen eksisterede de 
fortsat, til de endelig blev ødelagt 
ved den vestlige imperialismes 
ankomst i det 19. århundrede. I 
dag eksisterer de i en degenereret 
form blandt australske indfødte og 
sydafrikanske buskmænd, men - 
hvad der er vigtigere - de er ved at 
blive “genopdaget” ved brug af 
yoga, og de eksisterer i visse reli¬ 
giøse lederes lære. 

Det er næppe nødvendigt at sige, 
at de “religiøse ledere”, der frem¬ 
sætter sådanne påstande, er grun¬ 
dlæggere af sekter. Faktisk giver 
denne mytologis indre sammen¬ 
hæng den styrke nok til at påvirke 
intetanende unge mennesker. De 
kan let blive imponerede af sektens 
“visdom”. De får hjælp til at skabe 
mening ud af disse tanker, som de 
måske tidligere har accepteret, 
men aldrig opfattet som centrale 
for deres religiøse liv. Således når 
den nye irrationalisme cirklen cirk¬ 
len rundt. 

Nogle forslag ti/ 
fork/aring 

For en udenforstående, der ikke er 
kendt med sekterisk propaganda, 
forekommer den nye mytologis 
ideer vage og konfuse. Kendsger¬ 
ninger og opdigt synes at flyde 
sammen på en højst forvirrende 
måde. Der synes ikke at være 
nogen konsekvens i dem. Der er 
ikke nogen åbenbar måde at 
afprøve deres sandhed. Men det 
må understreges, at dette kun er 
den udenforståendes synsvinkel. 
For 8ektmedlemmeme er der en 
indre sammenhæng, som er det 
centrale fra alle mytologier. 


Som Theoodore Rozack bemærker: 
“Det er den myte, som vi accep¬ 
terer uden spørgsmål, der virkelig 
har indflydelse på os.” 

For de nye irrationalister rummer 
disse ideer nøglen til livet. De er 
Sandheden. Vor tvivl og vore 
spørgsmål om sammenhæng og 
konsekvens - beviser blot, at vi “i 
virkeligheden ikke forstår dem”. 

I starten gjorde yoga, stoffer og 
popkultur folk i stand til at accep¬ 
tere disse ideer i form af brudstyk¬ 
ker. Senere blev ideerne udformet, 
så de gav mening inden for det 
sociale liv i en sekt. Når de først er 
accepteret, lærer den troende at 
fortolke historien på sådan en 
måde, at den viser, hvordan verden 
viklede sig ind i sit nuværende rod, 
og hvordan verdenshistorien bevi¬ 
ser sandheden i sektens tro. 

Påståede ufo-observationer bekræf¬ 
ter sektens tro. Påstanden om 
ufoer er det moderne vidnesbyrd, 
som får historiske fortolkninger og 
åndelige påstande fra mange sek¬ 
ter til at virke relevante. De store 
pyramider og Stonehenge nævnes 
som tegn på tabt viden og “beviser” 
så eksistensen af en højere civilisa¬ 
tion, og den fjerner til gengæld 
enhver tvivl om de flyvende tal¬ 
lerkners eksistens. 

Denne “videns” realitet bliver så 
positivt bekræftet gennem yoga 
eller andre religiøse handlinger. 
Alt dette viser værdien af ideer 
som karma og reinkarnation, og så 
er vi kommet cirklen rundt. 

Resultatet er, at sektmedlemmet 
står midt i en selv-retfærdig- 
gørende, selvbekræftende cirkel, 
som forklarer hans egne overbevis¬ 
ninger. Denne uomtvistelige cirkel 
af vidnesbyrd forklarer også, hvor¬ 
for andre mennesker ikke vil 
acceptere dem. 

Historier om “forsvundne civilisa¬ 
tioner” hviler på en formodning om 
“tabt viden”. Ideen er, at menne¬ 
sket engang havde en “videnskab”, 
der var større end moderne viden¬ 
skab. En sådan tro har klart nok 
til opgave igen at skabe plads til 
en “videnskabelig tro” i en verden, 
som har tabt tilliden til videnska¬ 
ben. 

I stedet for at bringe det lovede 
tusindårsrige har videnskaben 
skabt atombomben. Mange men¬ 
nesker tror også, at videnskaben 
har ført til den økologiske krise. 
Det 19. århundredes håb på 
videnskabens evne til at løse alle 
menneskehedens problemer er ble¬ 
vet rystet. 

I stedet for at forkaste en falsk 
videnskabs-tro og søge efter 
videnskabens sande rolle som reds¬ 
kab for mennesket er der opfundet 
en ny tro, som skal understøtte den 
gamle. Den nye tro påkalder en 
ufejlbarlig “forsvunden videnskab”, 
som kan løse alle menneskehedens 
problemer. Videnskabs-troen kan 
nu fastholdes, men ikke på videns¬ 
kab, som vi kender den. Den 
erstattes snarere af tro på et 
mytisk videnskabsbegreb. 

Disse ideer tilbyder også en for¬ 
klaring på menneskets oprindelse i 
en verden, som har forkastet tan¬ 
ken om Gud. Udviklings-hypoteser 
stiller for store krav til at tilfreds¬ 
stille en religiøs person, men der er 
ikke noget “moderne” alternativ. 
Udviklingslæren, som den frem¬ 
stilles i skolerne, gør for tydeligt 
mennesket til et produkt af rene 
tilfældigheder. Udvikling er uden 
formål eller håb i et fjendtligt 
univers. Ved at påberåbe sig rum¬ 
rejsende, genindfører man en gud, 
og problemet om menneskets 
oprindelse og formål bliver skubbet 
billioner af år tilbage i tiden. 
Således gives menneskelivet en ny 
mening. Der skabes et nyt håb, 
fordi livet ikke afhænger af men¬ 
nesket alene. 

På den ene side er rumrejsende en 
reaktion mod populær evolu¬ 
tionisme. På den anden side er de 
med til at udforme et fælles syn på 
begrebet “evolution”. Her taler vi 
ikke om den videnskabelige opfat¬ 
telse af udvikling, men den måde, 
hvorpå disse teorier er blevet for¬ 
tolket for det brede publikum, Det 
er i denne sammenhæng, man kan 
rejse spørgsmålet: Kunne menne¬ 
sket have udviklet sig alene? Og 
det besvares ved at forudsætte et 
univers befolket med andre intelli¬ 
gensvæsner. Jorden bliver på 
samme måde fyldt med intelligens 


i form af naturånder. 

En mytologisk videre-tolkning af 
evolutions-begreber på denne måde 
kan opfattes som en let ændret 
udgave af middelalderbegrebet 
“overflod”. Det betyder, at univer¬ 
set må udvikle enhver mulig grad 
af eksistens. Der skabes en evolu¬ 
tionær “eksistens-kæde”. 

En sådan tendens blev observeret i 
udviklingsteorierne af idehistorik¬ 
eren Arthur Lovejoy i hans klas¬ 
siske værk “The Great Chain of 
Being”. 

Den minder en del om, hvad Til¬ 
lyard så rammende kalder “det 
elisabethanske verdensbillede. 

Denne tilbagevenden til et pseudo- 
middelalderligt syn på mennesket, 
om end i en sækulariseret (verds- 
liggjort) form, som udtrykker den 
folkelige tro på videnskaben, for¬ 
klarer de hyppige hentydninger til 
“de skader, Reformationen voldte”. 
Ved at påstå, at Reformationen 
“ødelagde” de sidste rester af den 
såkaldte “forsvundne viden”, er for¬ 
talerne for den nye irrationalisme 
faldet over en vigtig sandhed. Med 
Reformationen blev det gamle mid¬ 
delalderlige verdensbillede ødelagt. 
Calvinismens triumf betød ødelæg¬ 
gelse af troen på den middelalder¬ 
lige “eksistens-kæde”. 

I stedet for at stå i et uendeligt 
hieraki, som til sidst førte til Gud 
ved præsters og engles mellem¬ 
komst, blev menenskene sat i et 
direkte forhold til Gud og stod lige 
foran Ham. 

Med et slag blev det gamle euro¬ 
pæiske hierakibegreb ødelagt. En 
ny orden blev født. I stedet for at 
styre verden gennem utallige mel- 
lemmænd, regerede Gud verden 
direkte ved hjælp af sin lov. Fun¬ 
damentet var lagt for de moderne 
empiriske videnskaber, hvis grun¬ 
dlæggende forudsætning er et 
univers styret af uforanderlige 
love, som mennesker kan udforske. 

Ved at forkaste Reformationens 
tanker forsøger den nye irrationa¬ 
lisme at vende tilbage til det førvi- 
denskabelighe verdensbillede. Vi 
kan så forstå, hvorfor den moderne 
opfattelse af videnskab er ond i 


sektmedlemmers øjne: De forkaster 
den videnskabelige metode til for¬ 
del for shamanen (stammetrold- 
manden. Oversætt. anm.) 

Resultatet af alt dette er, at gam¬ 
mel overtro er vendt tilbage i ny 
skikkelse. Den tilbyder en pseu- 
dovdenskabelig respektabilitet, der 
passer til den moderne videnskab¬ 
stro. Visioner af Jomfru Maria og 
helgenerne erstattes af pseudo- 
videnskabelige “observationer” af 
flyvende tallerkener. Der frem¬ 
sættes påstande om møder med 
“gæster fra verdensrummet”. I en 
sådan ramme er det let at forstå, 
at den sektleder, som kan fortolke 
“visionerne”, får autoritet. 

Til slut bør vi spørge, om den nye 
mytologi og sekternes vækst burde 
overraske os? Hvis vi kender reli¬ 
gionshistorien, burde den ikke gøre 
det. En generation opvokset uden 
religiøs viden vil finde sine egne 
guder. I den nye mytologi og sek¬ 
terne ser vi det uundgåelige resul¬ 
tat af det 19. århundrede sæku- 
larisering og rationalisme, som for¬ 
søgte at benægte al religiøs erfar¬ 
ing ved simpelt hen at ignorere 
den. 

Et modtræk til sekternes vækst er 
derfor seriøs religiøs opdragelse og 
forkastelse af irrationalismen. Kun 
når mennesker lærer at skelne, vil 
de lære at forkaste det bizarre og 
undgå at blive hypnotiserede af 
dets nyhedsværdi. For at dette kan 
ske, får vi brug for at udvikle en 
kritisk sans, som ikke bare rea¬ 
gerer på specifikke sekter, men 
som underminerer de ideer, der 
giver dem næring. 

I USA er den grundlovsbestemte 
adskillelse af stat og kirke et 
problem for enhver, der foreslår 
øget religiøs undervisning i sko¬ 
lerne og på univesiteteme. Men 
religiøse studier - som akademisk 
disciplin - behøver ikke at støde an 
mod de love, der hindrer ensidig 
undervisning i at udbrede en be¬ 
stemt religiøs tradition. Faktisk er 
essensen af religiøse studier erken¬ 
delsen af religiøs pluralisme og 
nødvendigheden af at forstå en 
stadig mere pluralistisk verden. 

Der er derfor ingen indlysende 

grund til, at statsinstitutioner ikke 
skulle lære studenter at tænke 
kritisk over religiøse spørgsmål 
uden at udbrede enten et religiøst 
eller et antireligiøst synspunkt. 
Hvad der er behov for, er informa¬ 
tion om de store religiøse tradi¬ 
tioner plus udvikling af den type 
kritisk evne, folk normalt bruger, 
når de skal træffe alle andre valg i 
samfundet. 

Når først det erkendes, vil religion 
spille en lige så vigtig rolle i 
uddannelserne som historie, 
økonomi ogen hærskare af andre 
fag, der skal gøre børn og unge til 
anvarlige borgere i det komplekse 
samfund, de arver. Samtidig vil 
det esoteriskes tiltrækningskraft 
blive mindsket, fordi charlataner 
ikke længere vil kunne antage 
monumentale positurer og påstå, 
de har adgang til viden, som er 
blevet holdt skjult i skolen og på 
universitetet. 

I det 19. århundrede var sex tabu. 
I dag er religion blevet et 
tabuemne. Resultatet er, at sekter 
og nyreligiøse bevægelser har 
været i stand til at trives på folks 
almindelige uvidenhed om en 
ukendt faktor, der lover tilsynela¬ 
dende frydefulde gaver til dem, 
som vil vove sig ud på en eventyr¬ 
lig færd uden for det normale 
samfund. 

Ved at bringe religion tilbage i det 
offentlige liv og diskutere emnet i 
skoler og på gymnasier vil man 
kunne fjerne det mystiske og 
modarbejde muligheden for mani¬ 
pulering gennem uvidenhed. □ 

Oversætte]se: FerBargaard 

